Реактив артрит – белгилари | ТАФАККУР МАСКАНИ\nРЕАКТИВ АРТРИТ – САБАБЛАРИ, БЕЛГИЛАРИ ВА ДАВОЛАШ\nBy Қобилжон Атаханов Last updated Июн 19, 2020\nРеактив артрит – бўғимларнинг асептик яллиғланиши бўлиб, касаллик сабаби бўғимлардан ташқари аъзоларда инфекцион яллиғланиш касалликлари ҳисобланади (бурун ҳалқумда, ичакларда, урогенитал аъзоларда). Реактив артрит бўғимлар, пайлар, шиллиқ қаватлар (конюктивит, уевит, оғиз бўшлиғи шиллиқ қавати, уретрет, сервитсит, баланит), тирноқлар, лимфа тугунларининг ассиметрик зарарланиши ва тизимли реакциялар билан намоён бўлади. Реактив артрит диагностикасида клиник белгиларни лаборатор текширувлар асосида тасдиқлангандан сўнг қўйилади.\nУшбу касаллик кўпинча ичак тизими ёки урогенитал аъзолар инфекциялари натижасида ривожланади. Аммо, реактив артрит келиб чиқиши инфекциянинг тўғридан-тўғри бўғимларни зарарлаши билан рўй бермайди, ичак инфекциялари ва урогенитал инфекциялар билан касалланган инсонларнинг барчасида ҳам реактив артирт ривожланавермайди.\nРеактив артрит касаллиги иммуногенетик назарияга асосланган ҳолда, асосан гиперреактив иммун тизимига эга бўлган инсонларда, яъни организмдаги турли хил инфекцияларга сезувчанлик жуда юқори бўлганларда ривожланади. Иммун тизими микроблар антигенига қарши курашиши билан биргаликда, ўз тўқималарини ҳам бегона ҳисоблайди ва уларга қарши антитаналар ишлаб чиқара бошлайди (аутоиммун касаллик).\nНатижада бўғимларда мураккаб иммунокимёвий реакциялар таъсирида асептик (йирингсиз) яллиғланиш келиб чиқади.\nРеактив артрит классификацияси\nЭтиологиясига кўра реактив артрит қуйидаги гуруҳларга бўлинади:\n• Постентероколитик – ичаклар инфекцияси билан боғлиқ: иерсиния, салмонелла, дизентерия таёқчаси, кампилобактерия, клостридия инфексиялари;\n• Урогенитал – хламидий, уреаплазмоз ва бошқа урогенитал аъзолар инфекциялари билан касаллангандан сўнг ривожланувчи реактив артрит.\nРеактив артрит белгилари\nРеактив артритга хос бўлган классик триада белгиларига – конюктивит, уретрит ва артритнинг симптомлари киради. Реактив артрит белгилари одатда бирламчи инфекцион касаллик ўтказилгандан сўнг 2-4 ҳафта ичида намоён бўлади.\nАввалига уретрит белгилари юзага чиқади, пешоб ажралишининг кўпайиши, пешоб ажратиш вақтида оғриқ ва ачишиш ҳиссини сезиш. Сўнгра конюктивит белгилари – кўз ёшланиши, қизариши ва кўзда ёт жисм тушгани каби оғриқ ҳисси. Касалликнинг типик кечувида уретрит ва конюктивит белгилари яққол намоён бўлмайди.\nКлассик триада белгиларидан энг кеч ривожланадигани артрит симптомларидир. Бунда артралгия, бўғимларда шиш, маҳаллий гиперемия ва бўғимлар қизариши кузатилади.\nАртрит симптомлари юзага чиқиши ўткир кечади, яъни тана ҳарорати субфебрил кўрсаткичларда, беморнинг умумий аҳволи оғир, 1-2 бўғимларнинг зарарланиши (фалангалараро, тўпиқ, тизза бўғимлари) белгилари намоён бўлади, кам ҳолларда зарарланиш қўл бўғимларини қамраб олади. Кучли шиш ва оғриқ ҳисобига бўғимлар функцияси бузилади, кам ҳолларда вертебралгия ҳам кузатилади.\nРеактив артрит белгилари 3-12 ой давомида сақланиб қолиши мумкин, сўнгра касалликнинг тўлиқ қайта тикланиши кузатилади. Реактив артрит касаллигининг хавфи шундаки, касаллик қайта хуруж қилиши ва бунда бошқа бўғимлар ҳам зарарланиш эҳтимоли юқорилигидир. Реактив артритнинг типик кўриниши сифатида Рейтер касаллигини келтириш мумкин, бунда ҳам бўғимлар, кўз шиллиқ қавати ва сийдик айириш тизими аъзолари зарарланади.\nРеактив артрити асорати сифатида кўпгина беморларда (12 % га яқин) тўпиқ деформатцияси ривожланади. Касалликнинг оғир кўринишларида бўғимлар деструкцияси ва ҳаракатсизлиги (анкилоз) келиб чиқади.\nРеактив артритда қонда эритроцитлар чўкиш тезлиги ошади, веноз қонда C-реактив оқсил ва антинуклеар омил аниқланади. Реактив артрит специфик маркер бўлиб ҲЛА 27 антигени ҳисобланади. Реактив артритни ревматоид артритдан дифференсация қилиш ревматолог томонидан амалга оширилади. Ушбу касаллик аниқланиши билан биргаликда бемор уролог ва венеролог текширувидан ҳам ўтади.\nПЗР – текширувида инфекцион қўзғатувчи ва реактив артритга сабаб бўладиган микробни аниқлаш мумкин. Аммо, бўғимдан олинган суюқликда инфекция аниқланмайди, мана шу ҳолат бактериал артритдан фарқлашда ёрдам беради. Касаллик диагностикасида рентгенография текшируви катта аҳамият касб этмайди. Бўғим функцияси ёки артроскопия ўтказиш талаб этилмайди.\nРеактив артритни даволаш\nРеактив артрит давосида асосан бирламчи инфекцияни бартараф этишга қаратилади. Камида 4 ҳафтагача давом этувчи анитибиотик терапия буюрилади. Хламидийлар сабабли келиб чиқадиган артрит давосида макролидлар, тетратциклин, фторхинолонлар буюрилади.\nБўғимларда яллиғланишга қарши ностероид яллиғланишга қарши воситалалар қўлланилади. Реактив артритнинг оғир кўринишларда гормонал терапия қўлланилади. Касалликнинг чўзилган шаклида базис яллиғланишга қарши препаратлардан фойдаланилади – сулфасалазин, метотрексат.\nБўғимларга асос (ствол) ҳужайраларни юбориш зарарланган бўғим тўқималарини тикланишида, метоболизмни рағбатлаш ва яллиғланишни тўхтатишга яхши самара беради.\nХасаталикни даволашда физиотерапия муолажаларидан самарали усул – фонофорез (гидрокортизон), синусоидал-модуллашган ток, криотерпия, ЛФК ҳисобланади. Яллиғланиш бартараф этилгандан сўнг, тўқималарни тиклашда даволовчи ванналар буюрилади – денгиз тузи, олтингугурт, лой терапияси.\nКасаллик оқибати ва профилактикаси\nРеактив артрит касаллиги оқибати турлича бўлиши мумкин. 35 % беморларда касаллик бутунлай даволанади ва келажакда бошқа хуруж қилмайди. Айрим беморларда эса артрит, энтерит ва тизимли реакциялар ривожланади. 25 % инсонларда эса касаллик сурункали шаклига ўтади ва вақти вақти билан хуруж қилиб туради. 5 % беморларда реактив артритнинг оғир кўриниши кузатилади, бундай инсонларда бўғимлар деструкцияси ва функциясининг бузилиши келиб чиқади.\nРеактив артритнинг профилактикасида бирламчи инфекцион касалликларни даволаш зарур бўлади, масалан ичак инфекциялари – салмонелла, иерсиниоз, дизентерия, сийдик айириш тизимида – хламидиоз каби инфекцион касалликлар.\nБЎҒИМ ОҒРИШИ – САБАБЛАРИ, ДИАГНОСТИКАСИ ВА ДАВОЛАШ


Грузияликлар европаликларга айланди\n08:46 / 28.03.2017\n28 март кунидан Грузия фуқаролари визасиз Европа иттифоқи давлатларига қисқа муддатга биометрик паспортлар билан бориши мумкин.\nВизасиз режим Шенген ҳудудида эркин ҳаракатланиш имконини беради, ҳудуд ўз ичига ЕИнинг 22 аъзо-давлати ва 4та аъзо бўлмаган мамлакат (Исландия, Лихтенштейн, Норвегия ва Швейцария), шунингдек Шенгенга тўртта номзод давлатни (Болгария, Кипр, Руминия, Хорватия) қамраб олади.\nШенген ҳудуди мамлакатларида ярим йил давомида 90 кундан ортиқ қолиш мумкин эмас, шу билан бирга, рухсат этилган кунлардан тақсимлаган ҳолда ҳам фойдаланиш мумкин. Визасиз режим Европа иттифоқи мамлакатларида ишлаш учун рухсат бермайди. Қисқа муддатли ташриф мақсади туризм, бизнес-учрашувлар, тренинглар, маданий тадбирларда қатнашиш, яқинлар ва дўстларнинг олдига бориш кабилар бўлиши мумкин. Грузия фуқароси ишлаш учун ёки узоқ муддатга бормоқчи бўлса, тегишли давлат консуллигида виза олиши керак бўлади.\nИммиграция хизмати ходими Шенген ҳудуди чегарасида қуйидаги ҳужжатларни сўрашга ҳуқуқи бор: молиявий таъминот исботи – банкдан маълумотнома, ишдан маълумотнома ва асосийси – ташриф мақсадининг тасдиқланиши: ортга чипта, йўловчи суғуртаси ва меҳмонхонадан хона банд қилингани ҳақидаги ҳужжат, агарда сайёҳлар қариндошларникига кетишаётган бўлса, улардан таклифнома талаб этилади. Молиявий таъминот суммаси бир кунда камида 50 еврони ташкил этиши керак, бу меҳмонхонада яшаш учун харажатдан ташқари белгиланган.\n"Асосийси – Грузия фуқароси лозим бўлганда чегара назоратида ўзининг қисқа муддатли ташрифи мақсади, қаерга кетаётгани, нимага кетаётгани ва қачон қайтиши ҳақидаги маълумотларни тақдим этиши", - дея маълум қилди Грузия ТИВ раҳбари Михаил Жанелидзе.\nВизасиз режим кучга кириши билан халқаро аэропортлардаги Грузия давлат чегарасида йўловчиларда Шенген ҳудудига кириш учун талаб этилувчи барча ҳужжатлар борлиги текширилади.\nШу билан бирга, визасиз режимни тўхтатиш механизми ҳам кучга киради. Бундай механизм бўйича келишув ЕИ Кенгаши томонидан Украина ва Грузия фуқаролари учун визаларни бекор қилишда ўзига хос талаб сифатида қўйилган.\nТаҳлилчилар фикрича, Грузиядаги иш ўринларининг етишмаслиги бу давлатларга бормоқчи бўлган ноқонуний муҳожирлар сони ортишига олиб келиши мумкин.\nМамлакат ҳукумати бундай ҳолатлар олдини олиш учун чегара назоратида ўз фуқароларининг Европада қолиш муддатини назоратга олувчи махсус механизм ишлаб чиқди.\nГрузия фуқароси ЕИ давлатларида уч ойдан ортиқ қолиб кетса, Грузия ИИВ ва Адлия вазирлиги бундан хабардор этилади ҳамда қоидабузарни қидиришга тушадилар. Бу жараённинг бошланғич босқичида барча харажатлар ҳукумат томонидан қопланади, бироқ бир қанча вақтдан сўнг қоидабузарнинг бўйнига қўйилади.\nГрузия пойтахти ва қатор йирик шаҳарларида визасиз режим кучга кириши бўйича тантанали маросимлар якшанба куни бошланди. Тбилисида телеминора ЕИ байроғи – кўк рангда ёниб турибди, марказда гала-концерт ҳамда кўнгилочар шоу бўлиб ўтди.\nВизасиз режим кучга кирганидан сўнг ЕИга биринчи бўлиб мамлакат бош вазири Георгий Квирикашвили боради – у сешанба куни ҳокимият вакиллари, талабалар, миллий озчилик вакиллари, олимлар ҳамда тадқиқотчилар билан Афина, кейин эса Брюсселга йўл олади.\n"Замонавий Грузия учун тарихий кун келди. ЕИнинг Грузия фуқаролари учун визасиз режим тўғрисидаги қарори кучга кирмоқда. Европарламент бундай қарорни 2 февраль куни қабул қилди ҳамда йигирма саккизинчидан бошлаб бу ҳақиқатга айланди. Бу қарор Грузиядаги ислоҳотлар ва ҳаракатлар самараси", - дея маълум қилди парламентнинг евроинтеграция бўйича қўмитаси раиси Тамара Хулордава брифингда.\nГрузия аҳолисига визасиз режим талаблари ҳақида тушунтириш ишларига оид ахборот кампанияси бир ой давомида ўтказилади.\nГрузия визасиз режим Европа иттифоқи


Қалб кўзингиз очиқми? » Ўзбекистон янгиликлари – Zamin.uz\n13 октябрь 2019, 17:05\nУламолар: “Аллоҳ зиммасига олган нарсага рағбат қилиб, Аллоҳ буюрган ишга бепарво бўлиш қалб беркилгани аломатидир”, дейишган.\nБундан мурод эса, ризқ масаласидир.\nАллоҳ таоло Ўз каломида шундай марҳамат қилади: “Ер юзида ўрмалаган жонзот борки, уларнинг ризқи Аллоҳнинг зиммасидадир” (Ҳуд сураси 6 оят).\nАллоҳ энг муҳим вазифани Ўз зиммасига олди, буни ҳатто фаришталарига ҳам юкламади.\nБандаларига эса Ўзига ибодат қилишга буюрди. Аксар инсонлар эса айнан ризқ топишни ҳаётининг асосий мақсади қилиб олишган. Шу учун жидду жаҳд билан ҳаракат қилишади. Сўзларида буни инкор қилсаларда амаллари билан буни исботлайдилар. Ҳатто буни сезмай қоладиганлар хам бор.\nАлбатта, ризқни топиш учун инсон сабабларни ишга солиши керак бўлади. Бу шариатнинг талабидир. Аммо баъзи одамлар ризқ топишни ҳаётнинг мағизи деб тушунадилар. Улар ҳаётнинг асоси мол-дунё ва бойликдан иборат, деган хаёлга бориб қоладилар. Натижада дунёнинг қулига айланиб, унинг айтганини қиламан деб, ибодатни ҳам унутадилар. Пул топиш илинжида овора бўлиб, намоз ўқишни, рўза тутишни хаёлларига ҳам келтирмайдилар.\nБаъзи кишилар уларга намоз ўқиш, рўза тутиш ва бошқа фарз, вожиб ибодатларни адо қилиши кераклигини айтса, «Ишим кўп, уларни адо қилишга вақтим йўқ», дейдилар. Айнан ўшаларнинг қалб кўзлари беркилиб қолгандир.\nСизнинг қалб кўзингиз очиқми?!\nЯнгиликлар » Ҳаёт тарзи » Қалб кўзингиз очиқми?\n00:33 Қалб кўзи берклигининг далили


Мадраса билан танишув | Кўкалдош\nHome Мақолалар Мадраса билан танишув\nМуаллиф: adminсана: 14.03.2018 Бўлим: Мақолалар, ЯнгиликларЎқилди: 442 марта\nМадраса нима? У қандай жой ўзи?\nҚадимий бинода жойлашган, дўппили талабалар ўқийдиган, кичик, тор ва қоронғу ҳужраларида, кичкина хонтахта атрофидаги пахтаси чиққан кўрчапаларда ўтириб, “эскича” китоблар ўқитиладиган даргоҳми? Ёки сайёҳлар айланиб, суратларга тушириб кўнгил ёзадиган, чет эллик обрўли меҳмонлар келганда таклиф қилиб аждодлар меҳнати билан кўкрак кериладиган масканми? Ё бўлмаса талабаларига касалга қандай дам солиш-у, ўлганга қайси сура ўқилишинигина ўргатадиган жойми? Йўқ асло ундай эмас!\nХўш, унда мадраса нима ўзи? У қандай жой?\nУ кандай масканки, ўрта маҳсус дипломи берилса ҳам, деярли олий ўқув юрти шартномаси тўловига тенг тўлов тўлаб ўқишга рози бўлган ҳолда, бир жойга ўн одам талпинади?\nУ қандай масканки, ёши катта, оилали, ҳатто фарзандлари бор кишилар ҳам, умрининг ўттиз баҳоридан ўтганига қарамай, бу даргоҳга талаба бўлишни истаб келишади?\nБу кандай билим юртики, магистратура босқичини ўтаган билимдонлар ҳам бу даргоҳда оддий ўрта мактабни битирган, деярли фарзандлари тенги болалар билан бир партада ўтириб ўқишни ҳохлаб келишади ва ҳаттоки буни ўзларига шараф деб билишади?\nБу қандай тарбия масканики, 35-40 яшар инсонни ўзидан қарийб 10 ёш кичик кишини ёши кичиклигига ҳам қарамай УСТОЗ деб мурожаат қилишга, ҳизматига генерал олдидаги оддий аскардек сафарбар бўлишга ўргатади?\nҲа, азизлар мадраса шундай даргоҳ! Бу даргоҳнинг мудири отангиздек қалбга яқин, яхши кўрасиз, шу билан бирга отангиздан ҳайиққандек ҳайиқиб турасиз. Бу гўшанинг қоравули ҳам бобонгиздек нуроний, самимийки, ҳатто эркалик қиласиз, лекин уни камситиб, беобрў қила олмайсиз…\nҲа мадраса шундай жой!\nБу даргоҳда УСТОЗ деган сўзнинг мазмун моҳиятига тушуниб етасиз. Бу даргоҳда шогирднинг мақоми қандай бўлишини, талабанинг ким эканлигини ўрганасиз.\nҲа, мадраса шундай жой!\nБошқа билим юртларида болалар бир бири билан ёқалашиб урушиб юрган бир пайтда, мадраса талабаларининг ҳатто юқори курслари(!) қуйиларига салом беришини кўрганингизда “Туш кўраяпманми?!” деб ўйлайсиз.\nМадрасадаги талабалар устознинг ёш бола ҳам кўтара оладиган енгил портфелини савоб умидида, устозига муҳаббатан кўтаришга талашиб қолганларини кўрганингизда “Ҳақиқатан ҳам туш кўряпман-ов!”деб кўзингизни яна бир ишқалаб қўясиз!\nҲа мадраса шундай жой! Мадраса устунлари-камтарин устозларнинг талабаларга “Ассалому алайкум” деб синфга кириб келишини билсангиз, лол қолсангиз керак, балки сизга эриш туюлар. Агар суннатдан хабарингиз бўлса, “Ие, бу ер ҳақиқий суннат маскани экан-ку!” дейишингиз турган гап.\nТалабалар мадрасада кундалик намозларга ва жума намозига чақирилган азонни эшитиб, қилиб турган ишларини, ўқиб турган китобларини ташлаб хоналаридан намозга шошиб чиқиб келаётган талабаларни кўрсангиз “Мен саодат асрига тушиб қолдим, шекилли” деб таажубланасиз.\nҲа, азизлар! Мадраса шундай жой!\nБошқа баъзи жойларда қўшимча дарслар учун талабалар фалон сўм тўлаб ўқиётган замонда Аллоҳ таолонинг розилигидан бошқа нарсани истамай, соатлаб вақтини текинга кетказиб турган мадраса устозларини кўриб “Нима буларнинг бола-чақаси йўқми?!” деб ҳайрон қоласиз!\nБошқа жойларда ўқувчилар ҳожатҳона тозалашни ўзларига ор деб биладилар. Йўқ деб кўринг-чи! Мадрасада эса бу жойни тозалаш шараф деб билинади. Ҳа, бу жойда кибрлар ҳожатҳона сувларига “оқизила”ди.\nБилим юртлари ичида ёлғиз мадраса талабаригина миллийлигимиз белгиси бўлган ЎЗБЕК ДЎППИСИни форма сифатида киядилар. Ҳатто айрилари кўчага чиққанда ҳам дўппини бошидан қўяй демайди. (Ҳа-да нега қўйсин, ота бобоси кийган бош кийимидан уялсинми?!)\nБошқа ўқув юрти битирувчиларининг аксарияти “Ўқишни битириб жойлашадиган ишимда қанча мояна оларкинман” деб ўйлаши турган гап. Ҳар ҳолда бозор иқтисодиёти, замон шуни тақозо қиляпти деб ўзимизни юпатамиз. Мадраса битирувчиларинирнг аксарияти “Қайси даргоҳга ишга борсам, динимга, ҳалқимга, мусулмонларга кўпроқ манфаатим, хизматим тегар экан” деб бош қотирадилар.\nБошқа жойларда талабалар дарсдан кейин уйларига шошсалар, мадраса талабалари уйларига борганда мадрасани қўмсаб қоладилар. Шу сабабдан бўлса керак, баъзи талабалар дарсга берилиб кетиб мадрасадан қош қорайганда чиқадилар.\nҲа, мадрасанинг муҳити ўзгача, хавоси бошқа. Шамол ҳам мадраса дарвозасидан кириб ҳеч чиқиб кетгиси келмайди. Балки шунинг учун бўлса керак, жазирама ёзда ҳам мадраса дарвозасидан киришингиз билан муздек шабода юзингизга уради… Ҳа, мадрасада хотиржамлик, сакинат диёри… Мадраса кўнгилларга файз олиб кирадиган ҳузурбаҳш маскан…\nҲа дўстлар! Мадраса шундай жой. Бу ҳақиқат. Биз эртакдаги “Орзулар шаҳарчаси” ҳақида гапирмадик. Балки бугунги кунда айримлар буни сезмасаларда, дин ривожи учун мислсиз ҳисса қўшиб турган, халқни тарбияловчи имомлар билан масжидларни таъминлаб турган МАДРАСА ҳақида гапирдик.\nРўйхатни яна узоқ давом эттиришимиз мумкин эди. Лекин гап чўзилиб, сизга малол келиб қолишидан истиҳола қилдик ва биринчи танишувга шу маълумотлар етарли бўлар деб ўйладик. Балки бу танишувдан кейин сиз ҳам “Эҳҳе мадраса ҳақидаги фикрларим “эскириб” кетган экан”, “Мадраса ҳақидаги тасаввурим бутунлай нотўғри экан” деган хулосалар қилган бўлсангиз эҳтимол…\nБу танишувдан кейин қалбингиздан “Мадраса билан яқиндан танишсам бўлар экан”, “Менинг ҳам ўғлим шундай жойда ўқисайди” деган истаклар ўтган бўлса не ажаб…\nИшонамиз сиз мадрасага албатта борасиз ва яқиндан танишасиз. Шунда биз айтган гаплар эртак эмаслигига ўзингиз амин бўласиз….\nҲа, азизлар, мадраса шундай жой, шундай маскан…!


Наргиз Зокирова Ўзбекистонни дўзах деб атагани учун узр сўради\n27 ноябр 2020, Тошкент вақти: 02:46\nРоссиянинг Super.ru порталиқўшиқчи Наргиз Зокирова ижтимоий тармоқларда ўз ватанини “дўзах” деб атагани учун узр сўрагани ҳақида хабар тарқатди.\n“У дарҳақиқат менинг ватаним, менинг илдизларим, мен ўзбек эканлигимдан фахрланаман”, деб унинг сўзларидан иқтибос келтирган Super.ru.\nҚўшиқчи Россия порталига берган суҳбатида : “Кеча куни билан йиғладим. Буни ўқиш жуда оғир ботди. Мен ватандошларимга бу хабарни ҳиссиётга берилган ҳолда ёзганимни тушунтирмоқчиман. Балки, нотўғри вақтда нотўғри жойда туғилгандирман, уларнинг тасаввурларига мос эмасдирман. Лекин ўзим туғилган, ота-онам яшаётган ерни, ватанимни қандай ёмон кўришим мумкин? Шу миллат туфайли мен дунёга келдим. Лекин айрим ватандошларим мени уларга ўхшамаганим учун ёмон кўришларидан жуда хафаман. Ахир шу туфайли ватанимни тарк этишга мажбур бўлдим. Мени нотўғри тушунган одамлар олдида узр сўрамоқчиман; мен бутун Ўзбекистонни назарда тутмаган эдим”, деб айтган.\nКенча Наргиз Зокирова ижтимоий тармоқларда ўзига нисбатан айтилган ҳақоратларга жавобан қолдирган хабарида Ўзбекистонни “дўзах”га ўхшатгани хабар қилинган эди. Бу ўхшатиш ижтимоий тармоқлардаги фаол ўзбекистонликлар томонидан қизғин муҳокама қилинган.


TIB.UZ / СУЯК СИНГАНДАН СЎНГ - TIB.UZ\nСУЯК СИНГАНДАН СЎНГ\nTIB.UZ Халқ табобати – ҳақ табобат СУЯК СИНГАНДАН СЎНГ\nБаъзида йиқилиб, қўлингизни синдириб қўйсангиз, анча вақтгача битмай юради. Қуйида суяк тўқималарини тиклаш тўғрисидаги дастур билан танишасиз. У 4 босқичдан иборат бўлиб, уларнинг ҳар бири тахминан бир ҳафтача давом этади.\n— Жароҳатланган заҳоти ярани тозалаш жараёни бошланади. Уни жадаллаштириш мақсадида витамин А дан фойдаланиш керак. Бунинг учун қирғичдан чиқарилган сабзига ўсимлик ёғи ёки ёғли сметанани қўшиб, истеъмол қилиш лозим.\n— Иккинчи ҳафта янги суяк тўқималари учун зарур бўлган оқсил синтезланади ва ҳужайралар фаол бўлина бошлайди. Бу вақт мобайнида қайнатилган туёқ, яъни илвира (холодец), гўштли шўрвалар истеъмол қилиш керак. Витамин С (намаътак, қора смородина, илдизмевали ўсимликлар) ва темир моддаси (гўшт, лавлаги, анор шарбати) жуда зарур.\n— Учинчи ҳафта суяк тикланиши давом этади. Шунинг учун кальцийга эҳтиёж ортади. Кўпроқ пишлоқ, творог ва бошқа сут маҳсулотларини истеъмол қилинг! Бундан ташқари, қайнатилган тухум пўчоғини майдалаб, кукун ҳолига келтиринг ва бўтқага қўшиб, истеъмол қилинг. Кальцийнинг яхши ҳазм бўлиши учун витамин D (балиқ ёғи, ёғли денгиз балиғи) ҳам керак.\n— Тўртинчи босқичда дастлабки суяк қадоғи янгидан пайдо бўлади. Бунда, айниқса, витамин D жуда муҳим. Таомномани ёғли денгиз балиғи билан тўлдириш керак. Шунингдек, кўпроқ сайр қилиш лозим! Яхшиси, офтобда сайр қилган маъқул.


Пластик карталар учун ҳеч қандай тўлов олинмайди. Пенсия жамғармаси карантин даврида пенсия таъминоти бўйича тушунтириш берди\n22:48 / 15.04.2020\nЎзбекистонга коронавируснинг кириб келиши ва тарқалишининг олдини олиш юзасидан чора-тадбирлар дастурини тайёрлаш бўйича Республика махсус комиссияси ҳамда коронавируснинг тарқалишига қарши курашиш чора-тадбирларини мувофиқлаштириш ва хавфсизликни таъминлаш бўйича махсус штабининг 2020 йил 14 апрелдаги қарорига мувофиқ, республикадаги эпидемиологик ҳолат барқарорлашгунга қадар 2020 йилнинг май ойидан пенсия ва нафақалар тўлиқлигича банк пластик карталари орқали амалга оширилади. Пенсия жамғармаси ушбу қарор бўйича тушунтириш бериб, қарорни қабул қилишдан асосий мақсад – пенсионер ва нафақа олувчиларнинг соғлиғини сақлаш ва коронавирус инфекциясининг кенг тарқалишини олдини олиш эканини маълум қилди.\nМахсус комиссия қарори: Пенсиялар пластик карталарга ўтказилади\nКарантин даврида пенсия тўловлари банк пластик карталари орқали амалга оширилади.\nПенсионер ва нафақа олувчиларнинг саломатлигини сақлаш мақсадида, пенсия ва нафақаларни тўлиқлигича банк пластик карталари орқали амалга ошириш тартиби қуйидаги муддатларда йўлга қўйилади:\n2020 йилнинг май ойидан – Тошкент, Нукус шаҳарлари ҳамда вилоят марказларида истиқомат қилувчи фуқаролар учун;\n2020 йилнинг июнь ойидан – республиканинг барча ҳудудларидаги фуқаролар учун.\nБиринчи навбатда, Халқ банки томонидан пенсия ва нафақаларини нақд пулда олувчи барча фуқаролар учун банк пластик карталари очилади.\nБунда фуқаролардан паспорт нусхалари ва бошқа ҳужжатлар талаб этилмайди. Пенсия жамғармаси ҳамда Халқ банки ўртасида электрон маълумот алмашинуви амалга оширилади. Пластик карталар фуқароларнинг оворагарчилигисиз расмийлаштирилади, пенсия ва нафақа олувчиларнинг банк бўлимларига бориши талаб қилинмайди.\nПенсия жамғармаси томонидан фуқароларнинг пенсия ва нафақа маблағлари уларнинг Халқ банкида очилган банк пластик карталарига ўтказиб берилади.\nМахсус комиссия тавсиясига кўра, қоғоз шаклидаги ҳужжатлар орқали коронавирус тарқалишининг хавфи юқори эканлиги инобатга олинган ҳолда фуқаролардан ариза талаб этилмайди.\nШундан сўнг пенсия ва нафақа олувчиларга очилган банк пластик карталари маҳалла фуқаролар йиғинлари бўйича белгиланган пенсия ва нафақаларни етказиш графикларига мувофиқ, Халқ банкининг сайёр кассалари томонидан фуқароларнинг яшаш манзилларига етказилади.\nПенсия ва нафақа олувчиларга очилган банк пластик карталари учун фуқаролардан ҳеч қандай тўлов ва ҳақ олинмайди.\nХалқ банки сайёр кассалари томонидан банк пластик карталарини етказиш чоғида фуқароларнинг хоҳишига асосан банк картасидаги пуллар фоизсиз нақдлаштириб берилади.\nХалқ банки пластик карталари орқали пенсияларни олувчилар банкнинг кассалари ва банкоматлар орқали пулларини нақдлаштирганда, нақдлаштирилган суммадан хизмат ҳақи ушлаб қолинмайди.\nБанк пластик карталаридан фойдаланиш учун қандай шароитлар яратилади?\nБарча маҳалла фуқаролар йиғинлари бинолари олдида босқичма-босқич банкоматлар жойлаштирилади.\nБанкоматлар билан таъминланмаган маҳалла фуқаролар йиғинларига ҳар ойда графикка мувофиқ, Халқ банки сайёр кассалари фуқароларнинг яшаш манзилига борган ҳолда уларнинг хоҳишига кўра банк картасидаги маблағларни нақдлаштириб беради.\nШунингдек, бозорлардаги ва маҳаллалардаги озиқ-овқат дўконларида терминаллар тўлиқ ишлаши устидан солиқ идоралари томонидан қатъий назорат ўрнатилади.\nПенсия пулларини бошқа тижорат банклари орқали оладиган фуқароларга тўловлар қандай амалга оширилади?\nБугунги кунда пенсия ва нафақаларини бошқа тижорат банкларининг пластик карталари орқали олиб турган жами 370 мингдан ортиқ фуқаронинг пенсиялари бўйича тўловлар келгуси ойларда ҳам уларининг (мавжуд) банк карталари орқали амалга оширилиши давом эттирилади.\nБунда пенсия ва нафақаларни қисман банк пластик картаси ва қолган қисмини нақд пул шаклида оладиган жами 121 мингдан ортиқ фуқарога ҳам келгуси ойдан тўловлар тўлиқ ўзларининг (мавжуд) банк пластик карталарига ўтказиш орқали амалга оширилади.\nФуқароларга яна қандай қулайликлар яратилди?\nНогиронлик муддати тугайдиган фуқароларнинг ногиронлик муддатлари уларни қайта тиббий кўрикдан ўтказмасдан Тиббий-меҳнат экспертизаси комиссиялари томонидан автоматик тарзда узайтирилади ҳамда уларга пенсия (нафақа) тўловлари давом эттирилади.\nБунда ногиронлиги бўлган шахслар пенсия тўловлари давом эттирилиши учун ногиронлигини қайта кўрикдан ўтказиш (муддатини узайтириш ва ногиронликни белгилаш) мақсадида Тиббий-меҳнат экспертизаси комиссиясига бориши талаб этилмайди. Пенсия пуллари карантин чекловлари даврида давом эттирилади.\nШунингдек, пенсия ва нафақа, шу жумладан, дафн маросими ва бола туғилганда бериладиган бир марталик нафақаларга ҳуқуқи пайдо бўлган фуқаролар карантин тадбирлари тугагандан кейин бир ой давомида Пенсия жамғармаси туман (шаҳар) бўлимларига мурожаат этиши мумкин. Бунда уларга пенсия (нафақа)лар карантин чекловлари давридаги ҳуқуқи пайдо бўлган санадан тайинланади.\nМаълумот учун, фуқаролар пенсия тайинлашни сўраб туман (шаҳар) Пенсия жамғармаси бўлимига пенсия олиш ҳуқуқи пайдо бўлгандан кейин 60 кун ичида мурожаат этса, уларга пенсия ёшига тўлган кундан эътиборан пенсия тайинланади.\nМасалан, фуқаро шу йилнинг 24 март куни 60 ёшга тўлди ва шу йилнинг 22 майига қадар (60 кун ичида) ариза билан мурожаат қилганда, унга пенсия 2020 йил 24 мартдан тайинланиши лозим бўлади. Бироқ карантин даврида у мурожаат қила олмади. Фуқаро 1 июлга қадар (агар карантин чекловлари жорий йилнинг 1 июнига қадар давом этган тақдирда) зарур ҳужжатлар билан яшаш жойи бўйича Пенсия жамғармасига мурожаат қилса, унга пенсия мазкур ҳуқуқ пайдо бўлган сана, яъни 2020 йил 24 мартдан тайинланади.\nШу билан бирга, пенсия (нафақа)лар тўлови устидан мониторинг ишлари масофадан ахборот-коммуникация тизимларидан фойдаланган ҳолда ўтказилиши белгиланган. Пенсия жамғармаси томонидан бу муддат ичида электрон маълумотлар базасидан фойдаланган ҳолда пенсияларнинг тўғри тайинланганлиги ва тўланиши назорат қилиб борилади.\nБанк пластик карталари ва ишончнома орқали пенсия (нафақа) олаётган ҳамда тайинланган пенсия (нафақа)га бўлган ҳуқуқини тасдиқлаш муддати келган ва паспорт муддати тугаган фуқаролардан ҳужжат талаб этилмасдан тўлов муддатлари 4 ойга узайтирилади.\nШунингдек, фуқароларга банк пластик карталарини етказиш, маблағларни нақдлаштириш масалалари бўйича Халқ банкининг 1106 ишонч телефонига мурожаат қилиш мумкин.\nБундан ташқари, пенсия таъминотига оид саволлар бўйича Пенсия жамғармасининг 1140 ишонч телефони ҳам фаолият юритмоқда.\nМамаризо Нурмуратов: Пенсия пластик карталаридан комиссион тўловлар олмаслик ёки кам миқдорда олиш масаласи кўриляпти\n23:39 / 27.06.2020\nПенсия жамғармасининг Тойлоқ туман бўлими ходими 108,4 млн. сўм миқдоридаги пенсия пулларини ўзлаштиргани аниқланди\n08:26 / 12.06.2020\nЎзбекистонда ўртача пенсия миқдори қанча?\n21:38 / 11.06.2020\nПенсия жамғармаси: деярли 9 млн киши норасмий меҳнат қилмоқда


23 январ 2022, Тошкент вақти: 03:55\n9 сентябрда Ўзбекистон Божхона қўмитаси чегарани кесиб ўтаëтган ўзбекистонликларнинг шахсий маълумотларини телефонфурушларга сотиш билан шуғулланган жиноий гуруҳ фош этилганини билдирди.\nРасмий баëнотдан исми-шарифининг бош ҳарфларигина келтирилган “жиноий гуруҳ”нинг тўрт шахсдан иборат экани тушунилади. Баёнотда уларнинг қайси чегарада иш қилгани¸ ҳибсга олинган-олинмаганига аниқлик киритилмаган.\nБожхона қўмитаси баëноти билан айни кунда¸ Ўзбекистонга хориждан олиб кирилган мобил телефонлар савдоси билан шуғулланувчи Тошкентдаги “Малика” бозоридаги тадбиркорлар Озодликка¸ IMEI кодлари регистрацияси учун ўғирланган шахсий маълумотлардан фойдаланган телефонфурушларни “овлаш” жараëни бошланиши кутилаëтганини билдирди.\nБу тадбиркорлар¸ жараëннинг чегарадан кираëтган ўзбекистонликларга оид шахсий маълумотларни “кўтарасига” сотган давлат тизими ходимлари қолиб¸ одамлардан пул эвазига улар паспорт рақамини сотиб олган майда маълумотфурушлар жазоланиши билан чекланишидан хавотир билдирди.\nБожхона қўмитаси ҳаракатга ўтди\n28 август куни Озодлик давлат чегарасидан ватанига қайтаëтган ўзбекистонликларга оид шахсий маълумотларнинг импорт қилинган мобил телефонлар IMEI кодини регистрация қилиш учун телефонфурушларга сотилаëтгани ҳақида мақола эълон қилиши ортидан¸ бу жараëнни текшириш бўйича республика ишчи гуруҳи тузилди.\n3 сентябрь куни Ички ишлар вазирлиги, Давлат божхона қўмитаси ва “UZIMEI” тизими оператори вакилларидан тузилган бу гуруҳ¸ расмий хабарга кўра¸ муаммони бартараф этиш юзасидан тегишли чора-тадбирлар белгилаб олди.\n9 сентябрь куни Давлат Божхона қўмитаси шахсий маълумотларни телефонфурушларга сотиш билан шуғулланиб келган “жиноий гуруҳ” қўлга олинганини эълон қилди.\n“Аниқланишича, Ўзбекистон Республикаси фуқароси О.А. шериклари М.Б. ва Т.Р.лар билан тузган ўзаро жиноий режага кўра қўшни давлатларга ўтишиб, у ерда Ўзбекистонга кириб келаётган Ўзбекистон Республикаси фуқароларининг паспорт маълумотларини телефон ёрдамида расмга тушириб, “Телеграм” ижтимоий тармоғи орқали юбориб, белгиланган тартибда рўйхатдан ўтказилмаган мобил қурилмаларни Uz IMEI тизими орқали ушбу фуқаролар номига рўйхатдан ўтказиш билан шуғулланиб келишган.\nБиргина фуқаро Б.М.нинг уяли алоқа воситаси кўздан кечирилганида, телефон хотирасида Ўзбекистон фуқароларининг 200 га яқин паспорт расмлари борлиги, у ушбу паспорт маълумотларни йиғиб, жиноий шериги О.А.га етказиб берганлиги учун ҳар бир паспортга 5 АҚШ доллардан ҳақ олганлиги маълум бўлди”¸ дейилади қўмита расмий баëнотида.\nАйни пайтда¸ бу “жиноий гуруҳ”нинг қўшни давлат ҳудудидан¸ (тахминларга кўра¸ Қозоғистон) Ўзбекистонга кираëтган юзлаб ўзбекистонлик паспортини қандай қилиб қўлга киритгани расмий хабарда очиқланмаган.\nОзодликнинг бу ҳақдаги саволига Божхона қўмитаси Ахборот хизмати "суд якунларига кўра қўшимча маълумотлар эълон қилиниши"ни билдириш билан чекланди.\nБожхона қўмитаси очиқ қолдирган бу жиҳатга қозоқ-ўзбек чегарасидаги шахсий маълумотлар савдосидан хабардор телефонфурушлардан бири аниқлик киритди:\n“Ўзбекистонга импорт телефонларни уч хил тоифа тадбиркор олиб киради. Биринчиси¸ расмий дилерлар. Улар IMEI кодларни юридик шахс сифатида регистрация қилади. Иккинчиси¸ катта сондаги телефонларни божхонани айланиб ўтиб олиб кирадиган катта контрабандачилар. Булар одатда 1000-2000 тача телефон олиб киради ва бунча катта сондаги телефон IMEI кодини регистрация қилиш учун катта сондаги паспорт даннийлар керак. Учинчиси¸ якка тартибдаги тадбиркор-телефонфурушлар. Булар асосан Дубайдан шахсий фойдаланиш учун¸ деб олиб киради¸ таможнядан таниш-билиш¸ ҳақини бериб¸ олиб ўтади. Бу ерда гап¸ ана шу энг майда тоифа телефонфурушлар билан ишлайдиган маълумотфурушлар ҳақида бораяпти. Улар бу маълумотларни ўғирламайди¸ эгасига пул бериб сотиб олади ва кейин уни бизга ўхшаганларга сотади”.\nБу тадбиркорнинг айтишича¸ олиб кирилаëтган саноқли мобил телефонлари IMEI кодини регистрация қилиш учун ўзи кабилар шахсий маълумотларни¸ “эгасини рози қилиб”¸ сотиб олади:\n“Биз 100 минг сўмга оламиз. Таниш-билиш¸ қўшни-қариндошдан¸ четга чиқиб кирган бўлса¸ илтимос қиламиз¸ баъзида ўзимиз пул бериб Қозоғистонга чиқариб келиб¸ кейин паспортига Дубайдан келган телефонни регистрация қиламиз. Бу IMEI регистрацияси талаб қилинган 2019 йил декабридан бери бўлиб келаëтган нарса эди. Фақат¸ пандемия бошланиб¸ чегарадан чиқиб-кириш тўхтатилганидан кейин¸ бу муаммога айланди. Айланма йўллар билан кирган телефон кўп¸ лекин чегарадан кираëтган одам сони кескин камайди. Чегаралар ëпилгандан кейин¸ телефонфурушлар аҳволи янаям қийинлашди. Шунинг учун шахсий маълумотлар савдоси қолиб¸ уларни ўғирлаш кучайиб кетди”.\n“Ўғриларнинг каттаси қолиб¸ майдалари ушланди”\nОзодлик гаплашган телефонфурушлардан яна бири¸ Божхона қўмитаси “фош қилган жиноий гуруҳ”ни бу иш билан шуғулланаëтган майда гуруҳ деб атади:\n“Чегарадан кираëтган минглаб ўзбекистонликка оид шахсий маълумотларни сотиш билан шуғулланаëтганлар давлат идораларида ўтирипти. Чегара¸ божхона¸ хусусан¸ UZIMEIнинг ўзида шу иш билан шуғулланаëтганлар борлигини шахсан ўзим биламан. Булар бир сотганда юзлаб¸ ҳатто 1000 дан ошиқ паспорт даннийларини сотади. Америка ëки бошқа чет эл номери билан ишлайдиган Telegramдан бир мартада¸ келишувга кўра¸ паспорт маълумотларни ташлайдида¸ кейин йўқ бўлади. Нархи¸ қўмита айтгандек¸битта паспортга 5 доллар”.\n(Бу суҳбатдош¸ шахсий маълумотларни “катта контрабандачилар”га сотган айрим мулозимлар исми-шарифини келтирди. Озодлик ихтиëрида ҳозирча бундай жиноий олди-бердини тасдиқловчи далиллар йўқлиги боис уларни эълон қилмаëтир.)\n“Малика” бозоридагилар “рейд” кутмоқда\nЎзбекистонга якка тартибда¸ ëки айланма йўллар билан олиб кирилаëтган мобил телефонларининг энг катта бозори Тошкентдаги “Малика” савдо маркази ҳисобланади.\nБу ерда савдо қилаëтган 140 дан ошиқ электроника дўконида¸ Вазирлар Маҳкамаси талабига биноан¸ IMEI коди UZIMEI тизимида регистрация қилиниб¸ маҳаллий оператор SIM картаси билан ишловчи телефон ва палншетларгина сотилиши мумкин.\nБошқа шахслар паспорт маълумотлари билан регистрация қилинган телефонларнинг аксарияти ҳам айнан шу бозорда сотилади.\n2019 йил декабрида пуллик IMEI тизими жорий этилиши ортидан "Малика" бозорида махсус рейд ўтказилган ва кўплаб тадбиркорлар сўроққа олиб кетилган эди.\nЎзбекистон ИИВ¸ Божхона қўмитаси ва UZIMEI тизим оператори вакиллари IMEI кодлари регистрациясида ўғирланган шахсий маълумотлардан фойдаланишни текшириш учун махсус комиссия тузиши ортидан¸ “Малика” бозоридаги савдо ҳам деярли тўхтаган.\n“Бу ердагиларнинг ҳаммасида органда ишлайдиган одами бор. Ҳаммага рейд бўлиши ва бошқаларга регистрация қилинган телефонларни сотмай туриш ҳақида хабар берилди. Бунақа рейдлар билан муаммо ҳал бўлмайдику! Битта-иккита тадбиркорни ушлаб¸ жазолайди¸ ўзларини ишлаëтган қилиб кўрсатиш учун. Лекин кичик тадбиркор нега хориждан мобил телефонни бемалол олиб кириб сотолмайди¸ нега бу телефонни регистрация қилиш учун бошқаларнинг шахсий маълумотидан фойдаланишга мажбур бўлмоқда¸ IMEI кодини регистрация қилиш тизими жорий қилинди¸ бу тизим кимга¸ нимага хизмат қилаяпти ўзи¸ деган саволларни ўйлаб кўриб¸ ана шуни ўзгартиришса¸ бунақа қора бозор ўз-ўзидан йўқ бўлади. Айбни тадбиркордан эмас¸ уни “жиноий фаолият” билан шуғулланишга мажбур қилаëтган ҳукумат қарорларидан қидиришсин. Бу қарорлар халқни¸ тадбиркорни ўйлаб тузилмаганини ҳамма яхши билади. Бунақа босим давом этаверса¸ ҳозир 200 долларга сотилаëтган телефон эртага 300 га чиқади¸ холос”¸ деди “Малика” бозоридаги кичик тадбиркорлардан бири.\nИмпорт телефонлар IMEI кодини регистрация қилишда шахсий маълумотларнинг ўғирланаëтгани муҳокама мавзуига айланиши ортидан¸ ўзбекистонлик иқтисодчи ва блогерлар ҳам айни шунга яқин фикр билдирган эди.\nХусусан¸ тадбиркор блогер Фируз Аллаев муаммонинг ечими айрим телефонфурушларни жазолаш эмас¸ балки “телефонлар бозорида савдони қонунийлаштириш учун харажатларни камайтириш”да эканини ëзган эди:\n“Муаммо, нопок сотувчилардан кўра, нотўғри йўлга қўйилган тизимдадир. Бу муаммолар тизим бошиданоқ мукаммал ўйланмаганлиги сабабли пайдо бўлмоқда. Дастлаб, телефонлар нархи кескин ошган бўлса, ундан сўнг фуқаролар ва бизнес учун ноқулайликлар яратадиган мана бу каби муаммолар пайдо бўлди. Натижада ҳамма ютқазмоқда. Турли манбалардан қидирдим, лекин Ўзбекистонда телефонлар сотуви бўйича статистикани олиш имконияти афсуски бўлмади. Дейлик, тахминан Ўзбекистонда бир ойда 30000 дона телефон сотилади. Ўртача нарх 300 доллар дейдиган бўлса, бу 9 миллион долларни, бир йилга 108 миллион долларни ташкил қилади. 25 фоиз солиқни ҳисобга олсак, бир йилга 280 миллиард сўм атрофидаги солиқлар муаммо сабабли давлат бюджетига келиб тушмайди”.\nҲозирча на Вазирлар Маҳкамаси¸ на IMEI тизимига жамоатчилик билдирган петицияни қабул қилиб олган Олий Мажлис депутатлари танқид ва эътирозларга учраëтган тизим ва уни яратган қарорларга расмий муносабат билдирган эмас.


Материалы за 21.11.2019 » Фаровон юрт\nAdmin от 21-11-2019, 10:58\nМилодий 1865 йил қишининг сўнгги ойи ўрталари. Янги Тошкентдаги кўркам бинолардан бирининг олдида қора извош тўхтади. Ундан ўрта бўйли, қотмадан келган, қора пальтоли киши сакраб тушдию, тез-тез қадамлаганча, бино эшиги олдида ҳайкалдай қотиб турган соқчиларга салом ўрнида бош ирғаб, ичкарига кирди. Бинода Туркистон генерал-губернаторлигининг штаби жойлашган; генерал-губернатор ҳузурига шошилган қора польтоли киши Русия империясининг Ўрта Осиё ҳудуди бўйича махсус разведкаси бошлиғи этиб тайинланган Михаил Иванович Гапонов эди.\nAdmin от 21-11-2019, 10:48\nАсосий сахифа » Материалы за 21.11.2019


ОАВ вакиллари учун “ЭНГ ЯХШИ МОЛИЯВИЙ ТАЪЛИМ МАВЗУСИДА ТАНЛОВ” - Ўзбекистон Республикаси Марказий банки\nЯнгиланган сана: 13 Фев 2020, 14:05\nМарказий банк журналистлар учун “Энг яхши молиявий таълим” танловини эълон қилади.\n1 августидан 2020 йилнинг 10 мартигача бўлган даврда чоп этилган ушбу мавзуга оид тегишли журналистик ишларни аниқлашдан иборат.\n· Энг яхши теледастур\n· Энг яхши радио лойиҳа\n· Босма ва интернет ОАВларидаги энг яхши мақола\n· Фирибгарлик (молиявий фирибгарлик)\n· Истеъмолчилар ҳуқуқларини ҳимоя қилиш\n· Шахсий молия, молиявий режалаштириш\n· Молия ҳақида оддий тилда\n· Танлов иштирокчилари миллий ва ҳудудий босма оммавий ахборот воситалари, интернет оммавий ахборот воситалари, ахборот агентликлари, радио ва телекомпаниялар журналистлари бўлиши мумкин.\n· Танлов учун тақдим этилган материаллар 2019 йилнинг 1 августидан 2020 йилнинг 10 марти оралиғида босма оммавий ахборот воситаларида, ахборот агентликларининг маълумотлар тасмасида, ОАВларининг интернет сайтларида теле- ёки радио эшиттиришларда жойлаштирилган бўлиши лозим.\n· Танловга фақат муаллифларнинг оригинал нашрлари, теле ва радио ҳикоялари тақдим этилиши мумкин.\n· Ўзбек/рус тилидаги нашрлар қабул қилинади.\n· Молия бозорида давлат органлари ва тижорат банклари томонидан ўтказилган воқеа ва тадбирлар тўғрисидаги репортажлар ёки ахборот материаллари қабул қилинмайди.\nТанлов эълон қилинган кундан бошлаб ишларингизни нашр/чоп қилаётганингизда #GlobalMoneyWeek2020 ва #UzbekistanGMW2020 хештегларини кўрсатинг.\n1 ўрин – ноутбук Macbook Pro\nТанловда иштирок этиш учун аризалар 2020 йил 16 мартгача қуйидаги е-mail манзили орқали қабул қилинади: communication@cbu.uz ва konkurs.cbu@gmail.com (хат мавзусида «Global Money Week Танлови» деб кўрсатилиши лозим).\nТанлов ғолиблар 2020 йилнинг 23 март куни ўтказиладиган "Бутунжаҳон пул ҳафталиги" очилиш маросими доирасида диплом ва қимматбаҳо совғалар билан тақдирланади.\nҚўшимча саволлар юзасидан қуйидаги телефон рақамларига мурожаат қилишингиз мумкин: +998 71 212-60-71, +998 97 320-01-05\nНа русском: КОНКУРС ДЛЯ СМИ «ЛУЧШЕЕ ФИНАНСОВОЕ ПРОСВЕЩЕНИЕ»\nОхирги янгиланиш: 25.09.2021, 08:31 (GMT+5)\nҲозир сайтда: рўйҳатдан ўтганлар - 0, меҳмонлар - 203


«У мамлакатни гуллаб-яшнаётган чаманга айлантирди». Имомали Раҳмоннинг қизи отаси ҳақида\n21:40 / 13.11.2017\nТожикистон президенти Имомали Раҳмоннинг тўнғич қизи Озода Раҳмон «Тожикистон Олий Кенгашининг 16-сессияси: тинчликнинг бошланиши ва барқарорлик» номли рисолада ўз мақоласи билан муаллифлар қаторидан жой олди.\nРисола муаллифлари ана шу сессиянинг муҳим аҳамияти ва янги Тожикистонни яратишда Имомали Раҳмоннинг ички ҳамда жаҳон миқёсида тутган сиёсий йўлини эътироф этади.\n«Сессия бўлиб ўтганига ҳам 25 йил тўлди. Халқимиз учун бу давр ўзликни англаш, маданиятни ривожлантиришга имкон берди. Миллат номини жаҳонда эркин ифода этишимизда - сессиянинг ўрни беқиёс», деб ёзади Озода Раҳмон.\nПрезидент қизи ёзган мақоласида отасининг зиммасига юкланган масъулият ва ана шу сессиядан сўнг ҳал этилган этник можароларга тўхталиб ўтган. «Тожикистондаги урушни Имомали Раҳмон тўхтатиб қолди, қолаверса, у мамлакатни гуллаб-яшнаётган чаманга айлантирди», дейилади мақолада.\nИмомали Раҳмон Озода Раҳмон


Тошкентнинг Қоратош кўчасида тирбандлик юзага келди(Фото)\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Тошкентнинг Қоратош кўчасида тирбандлик юзага келди(Фото)\t09:50, 03 февраль 2016\tТошкент шаҳри Қоратош кўчасида деярли ҳар куни тирбандлик кузатилади, деб хабар беради “Даракчи” мобил мухбири Нафисахон Эшонхонова.\nБугун ҳам соат 8:30 ларда айнан мана шу кўчада катта тирбандлик юзага келган.\n“Светофор ишлаб турибди, аммо автомобиллар жуда суст ҳаракатланмоқда. Бундай ҳолат Қоратош кўчасида деярли ҳар куни эрталаб кузатилади. Бу кўчада яна бир ҳолатга гувоҳ бўламан. Бир-бирига жуда яқин турган автомобиллар орасида ёш боласини етаклаб олган тиланчилар ҳам қайсидир маънода мана шу тирбандлик сабабчилари дейиш мумкин. Айрим ҳолларда ногиронлик аравачасидаги фарзандларини автомобиль йўлига қўйиб, ўзлари ҳайдовчилардан пул йиғаётган пайтда светофорнинг яшил чироғи ёниб, ҳаракат бошланиб қолади. Ногиронлик аравачаси йўлнинг четки бўлагидан олингунга қадар ҳайдовчилар ҳаракатланишга бироз қийналмоқда”, — дейди мобил мухбиримиз.\nЭслатиб ўтамиз, сиз ҳам ўзингиз гувоҳи бўлаётган қизиқарли воқеа-ҳодисалар тафсилотларини “Darakchi.uz”нинг Telegram`даги манзилига жўнатишингиз мумкин.\nс\tГость\t13:00, 03 февраль 2016 светофорларни регулировка килиш керак\tШавкат Мирзиёев Теҳронда кўплаб инсонларнинг ҳалок бўлгани муносабати билан таъзия изҳор этди


Агар ҳид ва таъмни сезмаётган бўлсангиз, коронавирус юқтирган бўлишингиз мумкин\n27 октябр 2020, Тошкент вақти: 09:24\nЖанубий Корея, Хитой ва Италияда COVID-19 юқтиргани аниқланган беморлар ҳид сезгисининг йўқолиб қолганини хабар қилган.\nБуюк Британиядаги етакчи ринологлар фикрича, аносмия ва гипосмия деб аталувчи ҳид сезгисининг йўқолиб қолиши беморларда касалликнинг бошқа белгилари кўзга ташланмаса ҳам, коронавирус аломати бўлиши мумкин.\nЖанубий Корея, Хитой ва Италияда тўпланган далиллар COVID-19 вирусини юқтирган кўплаб беморлар ҳид билиш сезгисини йўқотганини, аммо уларда касалликнинг бошқа аломатлари кўзга ташланмаганини кўрсатмоқда.\nБританиядаги Оториноларингологлар уюшмаси ҳокимият идораларини ҳид ёки таъм билиш сезгисини йўқотган кишиларга ўзини ўзи изоляция қилишни маслаҳат беришга даъват этмоқда.\nЁшлар касалликнинг тана ҳарорати кўтарилиши ва йўталиш сингари умумий тан олинган аломатлари кўзга ташланмагани учун уни оёқда ўтказиши мумкин.\nЖанубий Корея, Хитой ва Италияда COVID-19 юқтиргани аниқланган беморларнинг 1/3 қисми аносмия ва гипосмия деб аталувчи ҳид сезгисининг йўқолиб қолганини хабар қилган.\nБритания Ринологлар жамияти ва Оториноларингологлар уюшмаси раҳбарларининг қўшма баёнотида маълум қилинишича, текширишлар кенг тарқалган Жанубий Кореяда беморларнинг 30 фоизида касаллик енгил кечган ҳолатларда унинг асосий белгиси аносмия бўлган. Уларда вирус юқиши билан боғлиқ тана ҳароратининг кескин кўтарилиши ёки йўтал сингари аломатлар кузатилмаган.\nБаёнотга кўра, Эрон, АҚШ, Франция ва Италия шимолида ҳам беморларда ҳид билиш сезгиси аниқланган. Умумий белгиларнинг йўқлиги беморларнинг тиббий текширувдан ўтмаслиги ва ўзини ўзи изоляция қилмаслиги ҳамда касалликнинг бутун дунё бўйлаб тарқалиб кетишига сабаб бўлган.\nЁшларда коронавируснинг умумий белгилари кузатилмаслиги мумкин.\nЭкспертлар фикрича, ёшларда коронавируснинг тана ҳарорати кескин кўтарилиши ёки йўтал сингари кенг тарқалган аломатлари кузатилмаслиги мумкин.\nУлар таъм ёки ҳид билиш сезгиси йўқолиш аломатлари бор ҳар бир кишига касаллик тарқалиши олдини олиш учун ўзини ўзи 7 кун карантинга солишни маслаҳат бермоқда.


ma'naviy tarbiya / Теглар бўйича қидирув / Fikr.uz\nЎзликни англаш тарихни билишдан бошланади\nИлм-фан 23 ноябр 2016, 03:54\nЎзбекистон давлат жисмоний тарбия институти “Ўзбекистон тарихи ва демократик жамият қуриш назарияси ва амалиёти” кафедра ўқитувчиси Я.А.Турдимуратов жорий йилнинг 19 ноябрь куни талабаларнинг дарсдан ташқари бўш вақтларини унумли ўтказиш мақсадида “Шу азиз Ватан – барчамизники” шиори остида Гимнастика ва спорт\nЭъзозга лойиқ самарали меҳнат нашидаси\nИлм-фан 29 сентябр 2016, 11:41\nЎзбекистонда хизмат кўрсатган иқтисодчи, профессор Эркин Хўжаев ҳаётидан чизиқлар\nЖамиятнинг бугуни ва эртаси, унинг маданий – маърифий – маънавий салоҳияти таълим тизимининг қай даражада ривожланганлиги билан белгиланади. Таълим тизимидаги ислоҳотларнинг муваффақияти эса кўп жиҳатдан ўқитувчи ва\nMaxmadiyorova Yulduz Normuratovna\nБайрамингиз муборак азиз устозлар!\nИлм-фан 27 сентябр 2016, 18:02\nЮртимизда Республикамизнинг биринчи Президенти И.А.Каримовнинг Фармони билан 1997 йилдан бошлаб 1 октябрь кунини «Ўқитувчи ва мураббийлар куни» умумхалқ байрами сифатида нишонланиб келинмоқда. Жамиятнинг бугуни ва эртаси, унинг маданий – маърифий – маънавий салоҳияти таълим тизимининг қай\nМАЪНАВИЙ ҚАДРИЯТЛАР - ЁШЛАР НИГОҲИДА\nМаданият ва маърифат 13 ноябр 2015, 13:25\nМаьнавият инсонни иродали, иймонли, куч-кудратли, хушёрликка ундовчи, сабр-матонатли бўлишга етакловчи, шунингдек, инсонни локайдлик, эьтиборсизлик, бефарқликдан ўйғотадиган ноёб ҳислатлардан биридир. Энг аввало виждон поклиги инсон маьнавиятининг таянч устунларидир.\nДиний экстремизм ва терроризмга қарши курашда маънавий ва мафкуравий тарбия усулларидан фойдаланишдаги асосий вазифалар\nМаданият ва маърифат 13 ноябр 2015, 09:53\nШундай қилиб, бугунги даврда ким бўлишимиз ва қандай мавқега эга бўлишимиздан қатъий назар, ҳар биримизнинг вазифамиз экстремизм ва терроризмнингқабиҳ вағаразли жинояткорона мақсад ва моҳиятини ёшларимиз ва бутун халқимиз орасида тинимсиз фошқилиш асосида огоҳликка чақиришдан иборатдир. ҚарМИИ “Ўзбекистон тарихи”\nЎЗБЕК ХАЛҚИНИНГ МИЛЛИЙ ТАРБИЯ ТИЗИМИ\nМаданият ва маърифат 13 ноябр 2015, 09:47\nҲар қандай халқ қадимий ёки кейинроқ таркиб топишидан қатъий назар ўз миллий тили, этнографик қиёфаси, ҳаёт тарзи қоидалари, руҳий-эмоционал хусусиятлари, урф-одатлари, анъаналари, расм-русумлари, иқтисодий муносабатлари ва хўжалик юритиш усуллари, табиий муҳитга мослашиш жараёнида пайдо бўлган этно-ижтимоий хусусиятлари, миллий ахлоқий тартиб — қоидалари, санъатнинг ўзига хос миллий жозибаси, тафаккурлаш услуби ва бошқаларга эга. Ушбу хусусиятлар ҳар бир миллатнинг миллийлигини белгилаб беради.\nДиний экстремизм ва терроризмга қарши кураш – долзарб вазифа.\nМаданият ва маърифат 5 август 2015, 10:58\nҚашқадарё вилояти Ғузор туманидаги\n1-умумий ўрта таълим мактаб\nтарих фани ўқитувчиси\nҲозирги кунда ислом омили тобора катта кучга айланмоқда. У давлатларнинг ичуи ва ташқи сиёсати, ижтимоий-иқтисодий ҳаётига, давлатлараро ва халқаро муносабатларга таъсир этиб келмоқда. Ҳозирда сиёсатчилар мусулмон оламига дунё ҳамда халқаро муносабатлар истиқболига таъсир кўрсатувчи куч сифатида қарамоқдалар.\nИслом омилининг кучайишида мусулмон мамлакатлари ҳудудларининг катталиги, яъни жўғрофий-стратегик имкониятларининг ҳам ўзига хос ўрни бор.\n“Мутаассиблик”, “экстремизм” ва “терроризм” тушунчаларининг мазмун-моҳияти\nМаданият ва маърифат 30 июл 2015, 08:55\nҚашқадарё вилояти Ғузор туманидаги 14-умумий ўрта таълим мактаби тарих фани ўқитувчиси Рустам Бозоров.\nА.ҲАСАНОВ, О.ЮСУПОВ, К.ШЕРМУҲАМЕДОВ, У.ҒАФУРОВ, Ж.КАРИМОВ «ДИНИЙ МУТААССИБЛИК; МОҲИЯТ, МАҚСАДЛАР ВА ОЛДИНИ ОЛИШ ЙЎЛЛАРИ» китобидан\nДиний экстремизм ва терроризм каби ҳодисаларнинг илдизлари узок, тарихга бориб такалса-да, улар ҳеч цачон ижтимоий баркарорлик ва тараққиёт учун бугунгидек таҳдид солмаган. Шундай экан, унинг олдини олиш ва унга карши курашиш инсониятнинг истикболига дахлдор масалага айланди. Ушбу вазифаларга тўхталиб, Президентимиз Ислом Каримов «Биринчи галда, террорчиларни тайёрлайдиган заминга, ғояга, мафкурага эътибор бериш, шуларга карши курашиш керак. Болаларимизнинг онгини ва ҳаётини бузадиган, эртанги кунига мутлақо ишончини йўкотадиган мана шундай ғояларга қарши биз қурол билан эмас, ғоя билан курашишимиз зарур», деб таъкидлайдилар.\nоммавий маданият – глобал муаммо\nМаданият ва маърифат 30 июл 2015, 08:50\nҚашқадарё вилояти Ғузор туманидаги 68- сонли ихтисослаштирилган мактаб интернати ўқитувчиси Абубакир Эргашев\nМамлакатимизнинг ижтимоий-иқтисодий, маънавий-маърифий соҳаларида кенг кўламли ислоҳотлар амалга оширилмоқда. Бу эса ўз навбатида халқимизнинг бой тарихи, маънавияти, анъана ва урф-одатлари, маданият ва санъати, фан ва таълими, ота-боболаримиздан қолган қадимий меросга бўлган ҳурматининг юксак намунасидир.\nЯна тарбия тўғрисида... ?\nМаданият ва маърифат 29 июл 2015, 11:55\nҒузор туман халқ таълими муассасалари фаолиятини методик таъминлаш ва ташкил этиш бўлими мудири ўринбосари Баҳром Дўстқобилов.\nЯна тарбия тўғрисида… ?\nЮртимизда турли соҳаларда олиб борилаётган ободончилик ва бунёдкорлик ишлари, тинч-осойишта ҳаётимиз ҳамда фаровон турмушимиз тўғрисида қанча гапирсак, ёзганимиз билан камлик қилади. Яқин кунларда Мустақиллигимизга 24 йил тўлади. Ўтган вақт мабойнида қанчадан қанча саноат корхоналари, таълим муассасалари, тиббиёт марказлари янгидан қайта ташкил этилди. Ёки замонавий қайта жиҳозланди.\n27 апрел 2013, 17:15\nБугунги шиддатли замонда кучли маънавият ва маърифат эгаси бўлган кишигина ўзлигини англайди, эркин ва озод жамиятимиз, Ватан равнақи йўлида фидойилик қила олади. Ана шу даражада юксалишда маънавиятнинг роли беқиёс. Зеро, инсоннинг мартабасини билдирадиган, унинг онги ва руҳияти билан чамбарчас боғланган бу тушунча жамият, миллат тақдирида ҳал қилувчи аҳамиятга эга. Бу омилнинг ана шу хусусиятларини мукаамал ифода қилиш мақсадида турли замон ва маконларда донишмандлар кўплаб таърифлар яратганлар. Мамлакатимиз Президенти Ислом Каримовнинг “Юксак маънавият – енгилмас куч” китобида маънавиятга берилган таъриф энг мукаммали бўлиб қолди.\nАҳолининг экологик маданияти ва маънавиятини юксалтиришда психологик аспектларнинг аҳамияти\n25 апрел 2013, 17:49\nАдолатхон Жамолхоновна Фазлиева\nИнсон ҳаётга келар экан, табиат билан бир бутунлигини доимо ҳис қилиб яшайди. У улғайган сари борлиқни, атрофидаги оламни, табиат инъом этган барча ноз-у неъматларни бус–бутунлигича сақлаш учун ҳаракат қилади. Ундан фойдаланиш ва яшаш учун курашади. Ўзи билган барча нарсаларни ўзидан кейинги авлодга қолдиришга ҳаракат қилади. Она табиатдаги мўъжизалардан онгли равишда фойдаланади, ҳаётий тажриба ва таълим -тарбия манбаи ўчоғи — Она табиат эканлигини англаб яшайди. Табиат инъом этган билими ва бой тафаккури билан келгуси авлодларга ўзининг меросини қолдиради.\n“Оммавий маданият” ва унинг ёшлар онгига таъсири\n25 апрел 2013, 17:46\nБугунжаҳоннинг жуда кўп эксперт ва сиёсатдонлари дунё миқёсида углеводород ва ичимлик суви заҳираси тугаб бораётгани, ҳавонинг бузилаётгани ҳақида бонг урмоқдалар. Лекин, афсуски, улар башариятнинг энг буюк бойлиги-маънавий руҳий ресурсларига улкан хавф туғилаётган, бу тенгсиз неъмат кундан кунга ҳимояга муҳтож бўлиб бораётгани ҳақида сўз юритмайдилар.\nТалабаларнинг овқатланиш меъёрлари тўғрисида тавсиялар\n25 апрел 2013, 17:43\nШуни унутмаслик керакки, организм соғлом ва тетик бўлсагина талаба яхши ўқийди ва ўзлаштиради. Хотирасида кўп маълумотларни сақлай олади, кўтаринки кайфиятда юради. Шунинг учун кўп ақлий меҳнат қилувчи даврий профессия эгаларининг “таомнома”си аслида қандай бўлиши кераклиги хақида сўз юритамиз.\nМиямизнинг ишлаши тўғридан-тўғри биз уни қандай овқатлантиришимизга боғлиқ. Тўғри овқатланиш интеллектуал имкониятлардан самаралироқ фойдаланишга ва чарчоқни енгишга, хотирани мустаҳкамлашга ёрдам беради.\n25 апрел 2013, 17:39\nГиёҳвандлик ҳар қандай жамиятнинг ижтимоий-иқтисодий тараққиёти йўлига ғов бўлиш баробарида, айниқса, йигит-қизларнинг саломатлиги, хамда келажаги ва ҳаётига рахна солмоқда. Бу борада мамлакатимизда гиёҳвандликка қарши курашиш, ёшларни бу хатардан асраш давлат сиёсати даражасига етмоқда. Бу хавфнинг олдини олиш нафақат ҳуқуқ-тартибот идоралари, балки биз профессор — педагог тарбиячиларнинг ҳам ёш авлодни тарбиялашдаги энг муҳим бурчимиздир.\nЎқувчиларнинг маънавиятини ўстиришда халқ мақолларидан фойдаланиш\n15 феврал 2013, 14:44\nМаълумки, узоқ тарихга эга бўлган ўзбек халқи таълим-тарбияга оид бой меросга эга бўлиб, авлодларда инсонпарварлик, камтарлик, меҳнатсеварлик, дўстлик, меҳр-оқибат, биродарлик каби умуминсоний фазилатларни тарбиялаб келган.\nБошланғич синф ўқиш дарсларида берилган халқ оғзаки ижоди намуналари билан ўқувчиларни яқиндан таништириш ҳам улар маънавиятини ўстириш, уларнинг келажакда баркамол инсон бўлиб етишишларига замин яратади.\n“Заҳириддин Муҳаммад Бобур ва ҳозирги замон”\n15 феврал 2013, 14:38\nНаманган давлат университетида 2013 йил 14 февраль куни “Заҳириддин Муҳаммад Бобур ва ҳозирги замон” мавзусида илмий анжуман бўлиб ўтди.\nБаркамол авлод шакллантириш концепцияси - жамият тараққиётининг муҳим омили\n7 феврал 2013, 09:30\nЮртбошимиз И.А.Каримов баркамол авлодни шакллантириш концепциясида инсондаги ҳали тўла рўёбга чиқарилмаган, маълум бир объектив ва субъектив сабаблар туфайли ижодий, индивидуал, яширин қувватлари ривожланмаган, аммо мустақиллик шарофати туфайли зарур имкониятлар яратилгани учун энди тараққий эттириш мумкин бўлган ижтимоий, ижодий, ахлоқий, илмий, маънавий салоҳиятини қўллаб-қувватлашни назарда тутади. Ушбу концепция Республикамизнинг стратегик мақсадини ифода этади ва демократик ҳуқуқий давлат, фуқаролик жамияти қуриш билан ёнма-ён, узвий тарзда тилга олинади.\nБаркамол авлодни шакллантириш концепциясининг муҳим хусусияти шундаки, у халқимизнинг энг гўзал ва олижаноб анъаналарига, тарихий-маданий парадигмалари ва гносеологик тажрибаларига таянади. Бу ўринда миллий тарбиявий жараёнлардаги тадрижийлик, узвийлик ва ворисийлик таъминланади.\n“Оммавий маданият” – маънавий тубанлик тарғиботчиси.\n6 феврал 2013, 11:18\nДемократик жамият қуриш назарияси\nва амалиёти, фалсафа кафедраси\nСўнгги пайтларда телевизор экранларида, кинотеатрларда, интернет тармоғида турли диск ёзувларида очиқчасига зўравонлик, шафқатсизлик, аҳлоқсизлик, маънавий қашшоқлик, беҳаёлик, фаҳш, очкўзлик, бойликка ҳирс қўйишлик, турли зарарли одатлар, гиёҳвандлик, ичкиликбозлик, кашандаликни ошкора тарғиб қилувчи бадиий филъмлар, мулътфилъмларни намойиш этиш кўпаймоқда. Шунингдек, бугунги ёшлар ахборот глобаллашуви замонида “Интернет ” тармоғидан турли маълумот ва тасвирларни кўриш, ўқиш имкониятига эга.Бу бир томондан ижобий ҳолат бўлса, иккинчи томондан ёшлар онгига салбий таъсир ўтказиши, уларни аҳлоқий жиҳатдан тубанлашувига, зарарли ғоялар таъсирига тушиб қолишларига сабаб бўлиши мумкин. Ғарбдаги турли марказлар “оммавий маданият” ниқоби остида ҳар хил ғоявий зарарли савияси паст, маънавий тубанликка етакловчи, анимацион ва бадиий филъмлар, рок-н – ролл, поп, металлист йўналишларидаги қулоқни қоматга келтирувчи, шарқона аҳлоқ-одобга хилоф бўлган мусиқа маҳсулотларини ёшларимиз эътиборига ҳавола этишмоқда.\nБугунги кунда интернет тармоғида тўққиз мингдан ортиқ ўз жонига қасд қилишни тарғиб этувчи, тўрт мингдан ортиқ эротик мазмундаги сайтлар ишлаб турибди. Глобал тармоқдаги мавжуд ресурсларнинг ўн иккки фоизи порнографик мазмундадир. Уларга ёшларни қизиқиши жуда катта.


Мажруҳ қизга уйланган олим – Alhidoya.uz\nБош саҳифа Мақолалар Ибратли ҳикоялар\n— Устоз, мендан агар жонимни сўрасангиз, жонимни ҳам бераман. Аммо қизим сизга лойиқ эмас! Қизимизнинг икки оёғи шол, мажруҳ. Биз — ота-онаси унга зўрға қараймиз. Сиз улуғ олим бўлсангиз, сизга хизмат қиладиган жуфти ҳалол зарур! Қизимиз касал бўлса… — дебди. Ҳалиги олим киши эса:\n— Ҳаммасидан хабарим бор, шу қизингизни менга берасиз — деб туриб олибди. Ночор қўшниси рози бўлибди ва қизини унга берибди. Шу қиздан ҳалиги ҳарбий одам туғилган экан. Олим киши: «Бу қиз ногирон бўлгани учун унга ҳеч ким уйланмайди, чиройли бўлганида ҳамма кетидан чопарди. Кел, мен шу фақир, бечорага уйланиб, кўнглини кўтарай, савоб қозонай», — деб уйланган экан…\nКалит сўзлар: мажруҳ қизникоҳоилаолим\nҚўрқувни йўқотиш учун нима қилса бўлади?\nБугунги жума мавъизаси: «Мазҳаблар – Қуръон ва суннат маҳсулидир»


ЎзА - Бу уйда байрамлар энг кўп нишонланади\nБу уйда байрамлар энг кўп нишонланади\n01.06.2018 12:01 Чоп этиш версияси\nЖиззах шаҳрида байрамлар кўп бўладиган бир уй бор. Бу уйда йил давомида туғилган кунлар, спорт мусобақасида эришилган ютуқлар, турли шодиёналар ҳеч қачон эътибордан четда қолмайди.\n– Барча ота-она боласининг ютуғидан қувониб, уни оила даврасида нишонлагиси келади, – дейди 29-сонли Меҳрибонлик уйи директори Норқул Тоғаев. – Муассасамизда 95 нафар бола бор. Ҳар бирининг туғилган куни, илк бор биринчи синфга бориши, спортда ва бошқа танловларда эришган ютуқлари ака-укалари, опа-сингиллари даврасида нишонланади. Бундай қувончли кунларни катта оиланинг барча аъзолари билан баҳам кўриш уйимизнинг энг яхши анъанаси. Халқаро болалар куни биз учун энг катта байрам.\nНорқул ака “уйим”, “болам”, “ўғлим”, “қизим” сўзларини ушбу муассасага раҳбар бўлгани учун эмас, аслида, ўзини шу уйнинг отаси, барча болаларни ўз боласидай кўргани учун қўллайди. Ўзи ҳам мактаб-интернатда вояга етганиданми, катта уйда чинакам оилавий муҳитни шакллантирган.\nБу фазилат катта уйнинг бошқа аъзолари – тарбиячи оналар, тарбиячи опалар, акаларда ҳам бор. Меҳрдан меҳр пайдо бўлади. Катталарнинг “болам, болажоним” деган меҳри кичкитойлардан, “отажон”, “онажон” бўлиб қайтаётир. Бир оила аъзоларининг байрам ва унутилмас кунларни биргаликда нишонлаши бир-бирларига бўлган меҳр ришталарини янада мустаҳкамлайди.\nОддийгина ҳол. Оилада бўладиган баъзи етишмовчилик, боланинг нимагадир эриша олмаслиги, унинг кўнгли ўксишига сабаб бўлиши мумкин. Давлатимизнинг ота-она меҳридан марҳум бўлган болаларга кўрсатаётган ғамхўрлиги туфайли муассасада тарбияланаётган ўғил-қизларнинг ҳеч нарсага зориқмай, хеч кимдан кам бўлмай вояга етиши учун барча шароит яратилган.\nИкки қаватли бинодаги ётоқхоналар оддий ётиш жойи эмас, икки хоналик росмана шинам уйлардан иборат. Ҳар бир хона иситиш тизими, мебель ва бошқа замонавий жиҳозлари билан таъминланган.\nТарбияланувчиларнинг еб-ичиши, кийимидан тортиб, китоб дафтаригача давлат томонидан таъминлаб берилаётир. Президентимиз томонидан ўтган йили янги автобус, “Дамас” автомашинаси, 15 компьютер жамланмаси, 5 янги русумдаги телевизор, 92 номдаги 500 дона бадиий китоб совға қилинди. Муассаса ҳудудида сунъий қопламали футбол майдончаси қуриб берилди.\nТарбиячиларни қувонтирадиган муваффақиятлар эса анчагина. Болалар мактабда олган билимларини шаҳар, вилоят, республика миқёсидаги танлов ва мусобақаларда эришган ютуқлари билан кўрсатиб, тарбиячиларни қувонтиришади.\nБолаларнинг ўқиши, қизиқиши, ҳавас ва иқтидорига мос шароитлар яратилгани боис, улар ҳам тенгдошларидан кам бўлмай вояга етмоқда. Шаҳардаги 1 ва 2-мусиқа ва санъат мактаблари тўгаракларига 63 нафар бола қатнашаётир. Шунингдек, “Баркамол авлод” болалар маркази томонидан ташкил этилган авиамоделчилар тўгарагининг 12 нафар аъзоси бор. 27 нафар бола спортнинг қўл жанги, турон яккакураши тўгаракларида малакали мураббийлардан сабоқ олмоқда.\nБолалардаги қизиқиш ва интилиш тўғри йўналтирилаётгани уларнинг иқтидорини камол топтиришда, шубҳасиз, яхши самара бермоқда. Жорий йилда “Камалак” жилоси республика расмлар кўрик-танловида 12 ёшли Зоя Кузнецова биринчи, 8 ёшли Акмалжон Сувонов иккинчи ўринни эгаллади.\nСпорт соҳасидаги ютуқлар ҳам салмоқли. Бу йил 9-синф ўқувчиси Шоҳрух Ўролов қўл жанги бўйича Республика турнирида биринчи, халқаро турнирда иккинчи ўринни олди. 7-синф ўқувчиси Қувончбек Нуриддинов Тошкент шаҳрида ўтказилган халқаро бокс турнирида иккинчи ўринни эгаллади.\nБолаларнинг ёзги таътилни кўнгилли ўтказишлари айни кундаги асосий масаладир. Муассасанинг Зомин тоғ бағрида жойлашган “Лочин” оромгоҳида ўтган йилларда катта қурилиш, таъмирлаш ишлари бажарилиб, энг намунали дам олиш масканига айлантирилди. Болалар ёз бўйи сойнинг зилол сувида чўмилишдан ташқари, сузишни ўрганиши учун махсус сув ҳавзаси ҳам бор. Таътил даврида Самарқанд, Тошкент шаҳарларига, вилоятнинг хушманзара жойларига саёҳатга бориш эса анъанага айланган.\nМамлакатимизда бола ҳуқуқларининг таъминлангани фарзандларимизнинг хеч кимдан кам бўлмай вояга етишига асос бўлиб хизмат қилаётир. Буни ушбу муассаса болаларнинг тўкис, мазмунли, қизиқарли, болаликнинг барча қувончларидан баҳраманд ҳаёти ҳам кўрсатиб турибди.


Олий суд ва Судьялар олий кенгаши масъуллари уч кунлик қабулларда 559 та ариза ва шикоятларни кўриб чиқар экан, уларнинг 171 тасига жойида ечим топди. Яъни 171 нафар инсоннинг жиноят, фуқаролик, маъмурий ва иқтисодий ишлар бўйича судлар билан боғлиқ масаласи ҳал қилинди.\nЖиноят ишлари бўйича Жиззах шаҳар, Шароф Рашидов, Бахмал, Мирзачўл, Арнасой, Зафаробод, Пахтакор, Зомин туманлари судлари ташкил қилган сайёр суд мажлисларида 55 та иш кўриб чиқилди, уларнинг барчаси – 55 нафар шахс жазони ўташда муддатидан олдин шартли озод қилинди. Яъни уларга ўз ҳаётини ўнглаб олиши учун яна бир имконият берилди, бу шартли озодликка чиқишнинг шарти эса битта – бошқа жиноят йўлига кирмаслик, ҳуқуқбузарлик содир этмаслик. Акс ҳолда кейинги гал бериладиган жазо янада оғирроқ бўлади.\nМурожаатлар асосида жиноят ишлари бўйича Зафаробод ва Пахтакор туманлари судларидаги суд мажлисларида кўриб чиқилган ишлар натижасида эса 7 нафар шахсга нисбатан тайинланган озодликдан маҳрум қилиш ёки озодликни чеклаш жазолари енгилроғи билан алмаштирилди. Бўкалик Умиджон Мамажонов содир қилган безорилик жинояти учун қамоқ жазосини ўтаётган эди. Унинг жазони енгиллаштириш тўғрисидаги илтимосномаси судда кўриб чиқилиб, қаноатлантирилди. Яъни қамоқ жазоси ахлоқ тузатиш ишларига алмаштирилди.\nЖиззах вилоят суди жиноят ишлари бўйича судлов ҳайъати эса пахтакорлик Азамат Худойбердиевнинг айбини тўлиқ тушуниб етгани ва оиласида ягона боқувчи эканини инобатга олиб, унга нисбатан тайинланган маъмурий қамоқ жазосини жарима жазосига алмаштирди. Шу билан бирга қабуллардаги мулоқотлар натижасида 36 нафар шахсга нисбатан қўзғатилган маъмурий жавобгарлик тўғрисидаги ишлар суд мажлисида кўрилиб, уларнинг аризаси қаноатлантирилди. Яъни 36 киши маъмурий жавобгарликдан озод қилинди, битта шикоят бўйича суд қарори ижроси тўхтатилди.\nУч кунлик қабулларда келиб тушган 103 та мурожаат бўйича аризалар кассация тартибида кўриб чиқиш учун Олий суднинг тегишли судлов ҳайъатига ўтказилди. Бу – 103 нафар мурожаатчининг ишини Олий судга тақдим қилиш учун пойтахтга келиб-кетишининг олди олинди.\nБахмаллик Нурбек Анкабоевнинг арз қилишича, у 2013 йил ҳудуддаги бир жиноят ҳақида хабар бериб, бошига бало орттирган, ҳатто 3 йил умрини панжара ортида ҳам ўтказган. У Олий суддан ишни қайта кўриб чиқиб, барча ҳолатга қонуний баҳо беришни сўрамоқда. Мурожаатидан сўнг бу ариза асосидаги иш ҳам Олий судда қайта кўриб чиқиладиган бўлди.\nБош прокуратура мутасаддилари кўриб чиққан 185 та масаланинг 22 таси жойида ҳал қилинди. Зоминлик Наргиза Тоғаеванинг мурожаатидан сўнг шу куннинг ўзида унга 3 ойлик алимент пуллари ундириб берилди, қўшимча даромад топиши учун тикув машинаси ҳам совға қилинди.\nНазира Тожибоева 2018 йилда Жиззах шаҳридаги уй-жойи, Тожи Муслимова ва Зухра Сангилова эса 7 йил аввал вилоят марказида жойлашган савдо дўконлари бузилгани учун компенсация пули берилмаётганидан шикоят қилиб келади. Бу масалаларни вилоят ҳокимлиги билан ўрганиб чиқиш ва ҳал қилиш бўйича Жиззах вилояти прокуратурасига аниқ муддатли топшириқ берилди.\nИчки ишлар вазирлиги масъуллари кўриб чиққан 78 та масаланинг 24 таси шу ерда ҳал қилиб берилди. Гулбаҳор Аҳмедованинг эса неварасини хорижда ишлаётган қизига, яъни болани онасининг олдига олиб бориб бериши учун паспорт-виза билан боғлиқ муаммоларини ҳал қилишда кўмак кўрсатиладиган бўлди. Соғлиғини тиклаш учун Ҳиндистонга бориши лозим бўлган бахмаллик Шерали Қорақулов ва унинг турмуш ўртоғига хорижга чиқиш паспорти расмийлаштириб берилди.\nФоришлик Комила Эрмонова эса бу галги оммавий қабулга раҳмат айтиш учун келди. Сабаби бу аёл 3 йил аввал фирибгарларга дуч келиб, Жиззах шаҳри “Зилол” маҳалласидаги уйидан айрилишига бир баҳя қолган, ўтган йили ўтказилган худди шундай мулоқотлардаги мурожаатидан сўнг эса ички ишлар органлари жиноят иши очган эди. Шу йил март ойида суд бу ишни кўриб чиқди ва суд ҳукми билан Комила Эрманованинг ўз уйига эгалик ҳуқуқи тикланди. Мулоқотларда аёлга суд қарорининг ижросини таъминлашда ҳам кўмак кўрсатилиши таъкидланди.\nМулоқотлар давомида барча ташкилот-идораларнинг биргаликдаги саъй-ҳаракатлари натижасида 47 нафар мурожаатчи ишга жойлаштирилди, ижтимоий ҳимояга муҳтож 20 нафар фуқароларга тикув машиналари ва электр пайвандлаш ускуналари берилди, “темир дафтар”даги 60 та оиланинг тўпланиб қолган 1,6 миллиард сўмлик ипотека кредити қарздорлиги маҳаллий бюджетдан қоплаб бериладиган бўлди.


Шайх Муҳаммад Содиқ Муҳаммад Юсуфнинг "Очиқ хат" китоби йилнинг энг яхши нашрларидан бири сифатида этироф этилди\n20:00 / 18.11.2015\nБугун, 18 ноябрь куни «Ўзэкспомарказ» Миллий кўргазмалар мажмуасида «Ўзбекистон матбуоти» V Миллий кўргазмаси иш бошлади.\nУшбу кўргазмада Ўзбекистон ахборот агентлигига қарашли барча газета-журналлар, нашриёт ва босмахоналар, даврий босма нашрлар, нашриётлар ва электрон оммавий ахборот воситалари ўз маҳсулотлари билан иштирок этмоқда.\nТадбир доирасида нафақат маҳсулотлар ва хизматлар намойиш қилинади, балки турли тақдимотлар, учрашувлар ҳам ўтказилади, жумладан, йилнинг энг яхши китоби каби танлов якунлари ҳам эълон қилинади.\nКўргазманинг бу йилги тантанали очилиш маросимида ҳам «Йилнинг энг яхши китоби» V республика кўрик-танловининг ғолиб ва совриндорлари аниқланиб, эълон қилинди.\nҒолиблар орасида "Ҳилол-нашр" нашриёти ҳам эътироф этилди. Унда «ижтимоий-сиёсий адабиётлар» номинацияси бўйича шайх Муҳаммад Содиқ Муҳаммад Юсуфнинг қаламига мансуб «Очиқ хат» китоби ҳамда унинг «Открытое послание» деб номланган русча таржимаси кўргазманинг II даражали дипломи билан тақдирланди.


Фойдали семинар – Сурхон тонги\nБош саҳифа / Таълим / Фойдали семинар\nМай 29, 2019\tТаълим Изоҳ қолдириш 699 Кўрилди\nТерДУ мажлислар залида “Халқаро баҳолаш дастурида муваффақиятли иштирок этиш — таълим сифатини оширишнинг муҳим омили” мавзусида семинар ўтказилди.\nУнда вилоятдаги барча туманлар ХТБ мудирлари, мутахассислари, мактаблар директорлари, аниқ ва табиий фанлар бўйича услубий бирлашмалар раҳбарлари иштирок этди.\nСеминар қатнашчилари Халқ таълими вазирлиги ҳузуридаги таълим сифатини назорат қилиш давлат инспексияси бошлиғи А. Панжиев ҳамда ТерДУ ўқитувчилари Х.Каримов, Х.Ахмедов, Ж.Нарзиев маърузаларини тинглаб, таълим сифатини яхшилаш учун амалга ошириш зарур бўлган чора-табдирлар ҳақида ўзаро фикр алмашдилар.\nОлдинги Телефон мижозларига ҳурмат шуми?\nКейинги Имтиёз ва имконият\nБандихондаги 7 маҳалла «Обод қишлоқ» дастурига киритилган


Оилавий зўравонликка «Йўқ» деймиз! — nuqtai nazar\nРубрика: Оилавий зўравонликка «Йўқ» деймиз!\nХОТИН-ҚИЗЛАР МУАММОЛАРИ ЖОЙИДА БАРТАРАФ ЭТИЛМОҚДА\nАёлни бежиз гулга қиёслашмайди. Зеро, бу нозик хилқат вакиллари нафосат, гўзаллик, садоқат ва меҳр-муҳаббат тимсоли ҳисобланади. Аёл бу — меҳрибон она, суюкли ёр, оқибатли опа ёки сингил.\nС 25 ноября в Узбекистане пройдёт кампания «16 дней активных действий против гендерного насилия»\nГлобальная кампания под таким названием реализуется в 187 странах.\nИжтимоий тармоқларда бир эркакнинг аёл кишига куч ишлатиб, уни ерга йиқилишига сабабчи бўлгани тасвирланган видео тарқалди\nЗўравонлик содир этган шахснинг хулқ-атворини тузатишга қаратилган тадбирлар нималардан иборат?\nЖинс бўйича камситиш нима?\nХотин-қизларни тазйиқ ва зўравонликдан ҳимоя қилиш соҳасидаги давлат сиёсатининг асосий йўналишлари нималардан иборат?\nВидеосўровнома: Оилавий зўравонлик ҳақида кимда қандай тушунча бор?\nҲимоя ордери талабларини бажармаслик қандай жавобгарликка сабаб бўлади?\nҲикоя қаҳрамони Фароғат Хуррамова – ўқитувчи, меъмор ва рассом. Жамиятдаги нуқсонларга қарши мўйқалам ва қоғозлар орқали курашишга ҳаракат қилиб келаётган оддий ўзбек аёли.\nОиладаги зўравонлик учун қандай жавобгарлик белгиланган?


Ўздавнефтгазинспекция - Нефть-газ соҳаси самарадорлиги ва истиқболлари муҳокама қилинди\nБош саҳифаАхборот марказиУзбекистон янгиликлари2018\nНашр учун версия 26.01.2018 09:59:00\nЎзбекистон Республикасини ривожлантиришнинг бешта устувор йўналиши бўйича Ҳаракатлар стратегиясига мувофиқ, нефть-газ саноати соҳасида ҳам қатор ўзгаришлар амалга оширилди. Жумладан, Ўзбекистон Республикаси Президентининг 2017 йил 30 июндаги «Нефть-газ соҳасининг бошқарув тизимини такомиллаштириш чора-тадбирлари тўғрисида»ги қарори билан “Ўзбекнефтгаз” акциядорлик жамияти бошқарув тизими такомиллаштирилди.\nУглеводород хом ашёсини қазиб олишни кўпайтиришнинг 2021 йилгача бўлган дастури ва уни амалга ошириш механизмлари тасдиқланди.\nМамлакатимизда ер ости бойликлари кўп. Уларни ўзлаштириш ва қайта ишлаш бўйича янги тизим яратилди. Хўш, юртимиз бойликлари халқимизга қандай манфаат келтирмоқда, деди давлатимиз раҳбари.\n2017 йилда нефть ва газ конденсати қазиш, суюлтирилган газ ишлаб чиқариш бўйича белгиланган режа бажарилган. Лекин тармоқда йиллар давомида кўплаб муаммолар тўпланиб қолган.\nЗахиралар етарли даражада ошириб борилмагани сабабли 2017 йилда табиий газ қазиш ва нефть маҳсулотлари ишлаб чиқариш прогнози етарли даражада бажарилмаган. Геология-қидирув жараёнидаги бурғилаш ҳажми бўйича прогноз 77 фоизга бажарилган. Агар бу ишлар тўлиқ адо этилганида захирани янада ошириш мумкин бўлар эди.\nШунингдек, эксплуатацион бурғилаш ишлари прогнози 49 фоизга ва қурилиши тугатилган қудуқлар сони прогнози 53 фоизга бажарилган, холос.\nТабиий газ қазиш қувватлари ҳамда тарқатиш тармоқларини модернизация қилиш ва таъмирлаш ишлари ҳам етарли даражада эмас. Бунинг оқибатида газ қазиб олишдан бошлаб, уни истеъмолчига етказиб бергунча ушбу табиий бойликнинг 6 фоизи йўқотилмоқда.\nПрезидентимиз шу каби камчиликларни танқидий таҳлил қилар экан, углеводород захираларини ошириш ва қазиб чиқаришни кўпайтириш борасидаги муҳим вазифаларни белгилаб берди.\nГеология-қидирув ишлари давлат дастурига мувофиқ, янги конлар очиш орқали 2018 йилда табиий газ захирасини 57 миллиард куб метрга, нефть ва конденсат захирасини 3,6 миллион тоннага кўпайтириш зарурлиги таъкидланди.\nЖорий йилда 63 миллиард куб метр табиий газ, 3 миллион тонна нефть ва конденсат қазиб олишни таъминлаш учун 255 та янги қудуқ ва 26 та янги технологик объектни қуриш ишларини якунлаш, 76 та қудуқни капитал таъмирдан чиқариш лозимлиги қайд этилди.\n“Ўзбекнефтгаз” АЖ томонидан 2 миллиард 756 миллион долларлик 24 та инвестиция лойиҳаси амалга оширилиши режалаштирилган. Бу маблағлар Жиззах нефтни қайта ишлаш заводини бунёд этиш ва замонавий технологиялар билан таъминлаш, Қандим газни қайта ишлаш комплексининг 2-навбати ва Қандим конлар гуруҳини жиҳозлаш, Шўртан газ-кимё мажмуасида синтетик суюқ ёқилғи ишлаб чиқариш, Сурхондарёдаги “Мустақилликнинг 25 йиллиги” конида қидирув ишларини олиб бориш ва техник-иқтисодий асосларини ишлаб чиқиш каби лойиҳаларга йўналтирилади.\nЙиғилишда мамлакатимиз иқтисодиётига жалб этилаётган инвестицияларнинг ярмидан кўпи нефть-газ соҳаси ҳиссасига тўғри келиши, сарфланган ҳар бир доллар иқтисодий фойда келтириши зарурлиги таъкидланди.\nДавлат манфаатлари нуқтаи назаридан, маҳсулот тақсимлаш келишувлари ва қўшма корхоналар шартларини қайта кўриб чиқиш бўйича топшириқлар берилди.\nСоҳанинг логистика йўналишларини диверсификация қилиш, хом ашё импорти ва маҳсулот экспорти нархларининг арзонроқ бўлишини кафолатлайдиган транспорт йўлаклари ва тарифларини аниқлаш, энергия истеъмолини тежаш ва муқобил энергия манбаларидан фойдаланишни кенгайтириш масалаларига эътибор қаратилди.\nГаз тақсимлаш тизими жисмонан эскиргани ва истеъмолчиларга табиий газ етказиб беришда йўқотишларга йўл қўйилаётгани танқид қилинди. Хорижий компаниялар билан ҳамкорликда юқори ва ўрта босимли газ тақсимот тизимини ривожлантириш, автотранспортларни газга ўтказиш бўйича кўрсатмалар берилди. Шунингдек, истеъмолчиларнинг энергия ресурсларидан самарали фойдаланиш маданиятини ошириш муҳимлиги қайд этилди.\nНефть-газ соҳасини 2030 йилгача ривожлантириш концепциясини ишлаб чиқиш, “Ўзбекнефтгаз” акциядорлик жамиятининг кредит рейтингини аниқлаш ишларини жадаллаштириш бўйича ҳам вазифалар белгиланди.\nМуҳокама қилинган масалалар бўйича зарур ҳужжатлар қабул қилиш ва белгиланган чора-тадбирларни ўз вақтида амалга ошириш юзасидан тегишли топшириқлар берилди.\n100115, Тошкент ш., Муқимий кўчаси, 98-уй (Мўлжал:Фламинго ресторани рўпарасида)


Швед академияси Нобель мукофотига муносиб кўрилган Боб Дилан билан боғлана олмади\nШвед академияси адабиёт йўналишида Нобель мукофотига сазовор бўлган Боб Дилан билан боғланишнинг уддасидан чиқмади. Бу ҳақида 14 октябрь, жума куни академия матбуот котиби Ульрика Челлин ТАСС агентлигига маълум қилди.\n"Биз унинг агенти билан боғландик, бироқ Боб Дилан Лас-Вегасдаги концертидан олдин ухлаётган экан, шу боис у билан шахсан гаплаша олмадик", - дея таъкидлади у. Челлин Швед академиясининг доимий котибаси Сара Даниус кун бўйи Диланга қўнғироқ қилиб тушишга ҳаракат қилганини таъкидлади.\nМанбага кўра, у Диланнинг 10 декабрда бўлиб ўтадиган мукофотни топшириш маросимига келиш-келмаслигини аниқлаши зарурлигини айтган.\nКеча 13 октябрь, пайшанба куни Лас-Вегасда Диланнинг концерти бўлиб ўтди. The Guardian маълумотига кўра, концерт давомида қўшиқчи Нобель мукофоти ҳақида ҳеч нарса демаган.\nШу куни Дилан "Америка қўшиқчилик анъаналари доирасидаги янги шеърий ифодалари учун" мукофотга муносиб кўрилган. Мукофот пули 2016 йилда 8 миллион швед кронини (923 минг АҚШ доллари) ташкил қилди. Сара Даниус экспертларни бундай қарор учун айбламасликларига умид билдирди ва Боб Диланни Гомер ва Сафога тенглаштирди.\n08:34 / 02.01.2018


hidoyat.uz – “Мовароуннаҳр” нашриётининг сайти - ЮРГАН ДАРЁ\nОхирги марта қачон ва қанча масофани пиёда юрдим? Юртдошимиз Адҳам Ҳасановни доим шундай савол ўйлантирарди. У нафақага чиққач, насиб қилса, она юртимни пиёда кезаман, деб кўнгилга тугиб юрган ниятини амалга оширишга бел боғлади.\n– Аввал тажриба сифатида Тошкент – Янгийўл, Тошкент – Оҳангарон, Тошкент – Чирчиқ йўналиши бўйлаб пиёда юрдим. Чунки ўзимни ҳам руҳан, ҳам жисмонан синаб кўришим керак эди. Бу синовдан муваффақиятли ўтдим. Менда энди узоқ сафарга чиқсам, бўлар экан, деган ишонч пайдо бўлди, – дейди Адҳам ака. – Биринчи катта сафарим Тошкент – Наманган – Фарғона йўналиши бўйлаб амалга ошириладиган 500 чақиримлик масофа бўлиб, 2010 йил 15 августда Тошкент Марказий почтаси олдидан бошланди. Аллоҳга таваккал қилиб, бутун куч ва иродамни тўплаб, йўлга тушдим. 17 кун деганда – Фарғона шаҳрига етиб бордим. Қамчиқ довонидан ошиб ўтиб, сўлим водийнинг хушманзара табиатини томоша қилдим.\nСаёҳатни ташкиллаштиришда "Ўзбектуризм" компаниясининг ҳиссаси катта бўлди. Компания менга махсус рухсатнома берди. Менга йўл-йўриқ кўрсатиб, устозлик қилган Ўзбекистон Олимпия Қўмитаси вакили Р. Ицковдан жуда миннатдорман. Ҳар гал сафар олдидан Ўзбекистон мусулмонлари идораси раисининг ўринбосари Шайх Абдулазиз Мансурнинг дуоларини оламан. Энг муҳими, мени рафиқам Раънохон ва фарзандларим қўллаб-қувватлашади. Яқин инсонларимнинг кўмаги; руҳий далдаси менда куч ва шижоат уйғонишига сабаб бўлади.\nВодий сафаридан кейин Тошкент-Бухоро йўналиши бўйлаб саёҳат қилиш истаги пайдо бўлди.\nОдатдагидек 2011 йил 1 мартда Марказий почта олдидан навбатдаги стартни олган ҳамюртимиз Сирдарё – Жиззах – Самарқанддан ўтиб, Ургут тоғлари, Шаҳрисабз – Китоб – Қарши – Ғиждувон орқали 29 мартда Бухоро шаҳрига етиб борди.\nТиниб-тинчимас қаҳрамонимизнинг учинчи сафари эса 2012 йил 9 майдан бошланди.\n– Мен учун Нукус сафари масъулиятли ва хатарли бўлди, – дейди Адҳам ака. – Сабаби, бу сафар Тошкент – Сирдарё-Жиззах – Самарқанд – Навоий-Бухоро – Хоразм – Қорақолпоғистон бўйлаб ўтади. Масофа анча узоқ ва табиий иқлим шароити ҳам оғирроқ эди. Бир неча юз чақиримга чўзилган Газли, Чандир, Саримой, Мискин, Қипчоқ, Қизилқум чўлларини босиб ўтишим керак эди. Чўлнинг ўзига хос қуруқ ва жазирама иссиғи, гармселлар, ёввойи ҳайвонлар хатари ҳаётимга хавф солиши мумкин эди... Нукусга кириб боргунимча, юзим офтобда, қорайиб кетди. "Юрган дарё, ўтирган бўйра", деб бекорга айтишмас экан. Юртимизнинг бунчалик турфа хил манзараларга бой эканлигини олдин сезмаган эдим. Ваҳоланки, ўша жойларга аввал ҳам борганман. Лекин машинада ўтганим учунми манзараларга унчалик эътибор бермаган эканман.\nБарча сафарим давомида юртдошларимизнинг меҳмондўст, одамохунлигига яна бир бор иқрор бўлдим.\nСаёҳатлар менга янада куч, тетиклик, ишонч, истак бахш этди. Бу юришларимни янада узоқроқ масофаларга давом эттириш ниятидаман.


Пандемия Ўзбекистондаги кўчмас мулк ва автомобиль бозорига қандай таъсир кўрсатди? | Qalampir.uz\nПандемия Ўзбекистондаги кўчмас мулк ва автомобиль бозорига қандай таъсир кўрсатди?\nЖамият\t19 Май 2021 18:26 3590\nКоронавирус пандемияси глобал кўчмас мулк ва автомобиль бозорларига сезиларли таъсир кўрсатди, дунёнинг барча мамлакатлари унинг оқибатларини ҳис қилди, шунингдек, Ўзбекистон ҳам бундан мустасно эмас. Иқтисодий тадқиқотлар ва ислоҳотлар маркази мутахассислари коронавирус пандемиясининг кўчмас мулк ва автомобиль бозорларига таъсирини таҳлил қилди.\nКоронавирус инфекциясининг тарқалиши билан боғлиқ карантин чекловлари жорий этилишидан олдин Ўзбекистон кўчмас мулк бозорида талаб ҳар ой ўртача 6-7 фоизга ошган. Тошкент шаҳри ва Тошкент вилоятидаги кўчмас мулк бозорларида сотиш умумий бозор ҳажмининг 40-45 фоизини ташкил этади.\nЎтган йилнинг апрель ойидан бошлаб бутун мамлакат бўйлаб локдаун жорий этилган, бу эса кўчмас мулкка бўлган талабнинг 2019 йилнинг шу даврига нисбатан 87,1 фоизга (Тошкент шаҳрида 94,2 фоизга ва Тошкент вилоятида 89,8 фоизга) камайишига олиб келган.\nМай-июнь ойларида мамлакатда кўчмас мулкни сотиб олиш ва сотиш бўйича тугалланган шартномалар сони мос равишда 25,9 ва 135,2 фоизга кўтарилган.\nҚисқа вақт ичида сотувлар ҳажмининг сезиларли даражада ўсиши, бир томондан, май ойидан бошлаб карантин чораларини босқичма-босқич юмшатиш билан, иккинчи томондан доимий рўйхатдан ўтиш тартибини соддалаштириш билан изоҳланади.\nШуни таъкидлаш керакки, Ўзбекистон Республикаси Президентининг 2020 йил 22 апрелдаги ПФ-5984-сонли “Доимий рўйхатдан ўтиш ва яшаш жойида рўйхатдан ўтиш тартибини ислоҳ қилиш чора-тадбирлари тўғрисида” ги Фармони қабул қилиниши билан 2019 йил мос даврига нисбатан кўчмас мулкни сотиш ва сотиб олиш бўйича тузилган шартномалар сонининг ўсиши Тошкент шаҳрида 148,7 фоизга ва Тошкент вилоятида 26,5 фоизга, июнь ойида 257,5 фоизга ва 190,7 фоизга етган.\nҚизиғи шундаки, ўша даврда кўчмас мулк савдосининг ўсиши деярли Тошкент шаҳри ва Тошкент вилоятидаги уйларнинг нархларига таъсир кўрсатмаган.\n2020 йил сентябрга келиб, кўчмас мулк бозоридаги талаб узоқ муддатли тенденцияга қайтган. Хусусан, сентябрь ойида кўчмас мулкни сотиб олиш ва сотиш сони ўтган ойга нисбатан 24,2 фоизга (2019 йилнинг шу даврига нисбатан 41,7 фоизга), октябрь ойида 1,7 фоизга (24,8 фоизга), ноябрь ойида -0,5 фоизга (22,9 фоизга) ва декабрда 20,9 фоизга (-17,1 фоизга) ўсган.\nОдатда, Республикадаги бирламчи ва иккиламчи бозорларда автоуловлар савдосининг ойлик ўсиши ўртача 2-3 фоизни ташкил қилади.\n2020 йил март ойининг ўрталаридан бошлаб қатъий карантин чораларини жорий этиш натижасида рўйхатдан ўтган ва қайта рўйхатдан ўтган автоуловлар сони март ойида 2019 йилнинг шу даврига нисбатан 17,3 фоизга (ўтган ойга нисбатан 34,6 фоизга) ва апрелда 73,8 фоизга (63,1 фоизга) камайган.\nМай ойидан бошлаб автомобиль бозоридаги вазият яна тиклана бошлаган. Хусусан, июнь ойида автомобиллар савдоси 2019 йилнинг шу даврига нисбатан 14,8 фоизга ўсган. Бироқ, 10 июлдан 15 августгача карантин чораларини қайта жорий этиш натижасида июль ойида автоуловлар бозоридаги фаоллик май-июнь ойларига нисбатан бир оз пасайган.\nХусусан, ушбу ойда сотилган рўйхатдан ўтган транспорт воситаларининг сони 2019 йил июль ойига нисбатан 20,2 фоизга камайган. Бироқ август ойида автомобиллар савдоси 2019 йилнинг шу даврига нисбатан 3,8 фоизга ўсган (ўтган ойга нисбатан 54,3 фоизга).\nСентябрь-октябрь ойларида автомобиль бозоридаги талаб ҳам ўсишда давом этган. Сентябрь ойида савдолар ойига нисбатан 0,5 фоизга ўсган (2019 йил сентябрга нисбатан 29,5 фоизга ўсган). Октябрь ойида ўсиш сентябрга нисбатан 2 фоизни ташкил этган (2019 йил октябрига нисбатан 19,2 фоиз).\nНоябрь-декабрь ойларида ушбу кўрсаткич ўтган ойга нисбатан бироз пасайган (мос равишда 1,7 фоизва 1,9 фоизга). Бироқ, 2019 йилнинг мос даврига нисбатан сотувлар ноябрь ойида 9 фоизга, декабрда 10 фоизга ошган.\nУмуман олганда, ўтган йилда автомобиллар савдоси 2019 йилга нисбатан 2,5 фоизга камайган. Бу март, апрель ва июль ойларида автоуловлар савдосининг кескин пасайиши билан боғлиқ. Шунга қарамай, 2020 йил августга қадар кўчмас мулк бозори ва автомобил бозоридаги вазият узоқ муддатли тенденциясига қайтган, бу аҳоли талабининг тикланишидан далолат беради.\nкўчмас мулк машина пандемия\n22 Январь 15:49 51281\n23 Январь 11:39 49980\n23 Январь 20:24 49516\n24 Январь 09:34 37415\n22 Январь 22:31 35839


Иш, oила ва севимли машғулoтни қандай уйғунлаштириш мумкин: oила бoшлиғи учун 16та маслаҳат | LifeHaq.uz\nҲаётда ҳар бир инсoн учун учта нарса – иш, oила ва севимли машғулoтга вақт ажратиш зарур. Афсуски, бу жабҳаларнинг барчасига бир вақтнинг ўзида эътибoр қаратишнинг имкoни йўқ, айниқса, сиз oила бoшлиғи бўлсангиз. Лекин улар oрасида мувoзанатга эришишнинг имкoни бoр. Бунда сизга бизнинг маслаҳатларимиз асқoтиши аниқ.\nOилали эркакга ушбу ҳoлат таниш: сиз ишда жoнизни жаббoрга бериб ишлаяпсиз, лекин яқинларингиз кераклича эътибoр бермаётганиздан нoлишади, oилангиз билан кўпрoқ вақт сарфлашга ҳаракат қиласиз, аммo ўз қизиқишларингиз ҳақида унутиб қўясиз. Ишoнтириб айтамизки, иш, oила ва севимли машғулoтлар ҳаётда ўз ўрнини эгаллаши ва қувoнч келтиришига эришиш мумкин.\nOилангиз билан кўпрoқ вақт ўтказинг\n1. Бир стoл атрoфида ҳеч бўлмаса кунига бир марта ўтиринг\nИстиснoлар камдан кам ҳoлларда бўлишига ҳаракат қилинг. Биргаликда кечки oвқат танoввул қила oлмайсизми? Ётишдан oлдин бир стoл атрoфида чoй ичиш учун барча имкoниятларни ишга сoлинг.\nOилавий oвқатланишлар туфайли бoлаларда сўз бoйлиги oшади ва емoтсиoнал барқарoрлик ривoжланади.\n2. Ҳафтада бир марта oилавий кечалар ўтказинг\nБир ҳафтада бир кечани oилавий ишларга бағишлашни oдат қилинг. Алламаҳалгача стoл ўйинлари ўйнанг ёки кинo тoмoша қилинг.\nЎйин-кулги билан бoшланган кечки пайт, oилада ишoнчли мунoсабатларни яратувчи, юракдан қилинадиган суҳбатга уланиши мумкин.\n3. Дам oлиш кунлари бoлалар билан бирга нoнушта тайёрланг\nOвқат тайёрлаш ҳар дoим жипслаштиради. Майли, фарзандларингиз сиз фақат шуни пишира oлганингиз сабабли, oмлетлардан нафратланишсин, лекин кейинги дам oлиш кунларини хурсандчилик қилиш ва ҳафтанинг барча янгиликларини айтиб бериш учун интизoрлик билан кутишади.\n4. Ҳафтада бир марта, ҳар бир бoла учун алoҳида вақт ажратинг\nҲар бир бoлага, фақат иккалангиз ёлғиз ўтказишингиз учун камида ярим сoат вақт ажратинг. Сиз нима билан шуғулланишингиз, унчалик ҳам муҳим эмас. Бу oддий сайр қилиш ҳам бўлиши мумкин. Oта билан ўтказиладиган вақт бoла учун жуда катта аҳамиятга эга.\n5. Ҳар дoим «ҳа» деб айтинг\nБoланинг ғoяларига ижoбий қаранг. Сиз шунингдек: «Ҳа, биз буни муҳoкама қиламиз», «Ҳа, мен бу сен учун қанчалик муҳимлигини тушунаман.» деб жавoб беришингиз мумкин.\nАгар жавoбни «йўқ» сўзи билан бoшласангиз, бoлангиз барча истаклари рад этилишини ҳис қилади.\n6. Аёлингиз билан бирга вақт ўтказинг\nСиз нафақат oта-oна, балки дўстлар ҳамсиз. Мунтазам равишда ўзингиз учун ёлғиз учрашувлар уюштириб туринг.\n7. Oилангизнинг асoсий мухлиси бўлинг\nСиздан қўллаб-қувватлаш ва мақуллашни кутишади. Яқинларингиздан завқланинг, улар бунга лoйиқ бўлса ҳам, бўлмаса ҳам. Аёлингиз ва фарзандларингизни мақтаб қўйинг.\nУларни қанчалик севишингизни ҳис қилишлари учун қўлингиздан келган ҳамма нарсани қилинг.\nБўш вақтингизнинг ҳаммасини ишга бағишламанг\n8. Иш бўйича вазифаларни oфисда қoлдиринг\nУйга қайтгач, телефoнга термулиб, ҳамкасбларингиз билан ишни муҳoкама қилманг. Агар уйдан туриб ишлаш керак бўлса, oилавий вақтда буни қилманг.\n9. Самарали ишланг\nИш кунида барча ишларни бажариш ва oфисда қoлмаслик учун вақтни тўғри тақсимланг. Ўзингизга тўғри йўналиш бермай, сиз oилавий ва шахсий сoатларингизни қурбoн қилишга мажбур бўласиз.\n10. Муҳим бўлмаган нарсаларни четга суринг\nАгар сиз ишда ёки oилангиз даврасида бўлмасангиз ва сизни илҳoмлантирадиган нарса билан шуғулланмаётган бўлсангиз, унда, жин урсин нима қиляпсиз?\n11. Ҳамма нарсани иш учун қурбoн қилманг\nБаъзан бу зарур, аммo ишдаги муаммoларни ҳал қилиш учун дoимo ҳамма нарсани ташлаб қўйиш керак эмас.\nСиз ухламай, яхши oвқатланмай, спoрт билан шуғулланмай ва дoим стресс ҳoлатида яшасангиз, билингки, сиз тамoм бўляпсиз. Сиз ёмoн қарoрлар қабул қиласиз, бундан кoмпаниянгиз жабр кўради. Яқинларингизни севинг. Ишдаги oмадсизлик, мунoсабатлардаги oмадсизликдан фарқли ўларoқ, ҳаётдаги муваффақиятсизликка сабаб бўлмайди.\nЕв Уилямс, Тwиттер асoсчиси\nХoбби ҳақида унутиб қўйманг\n12. Қизиқишлар учун вақтни режалаштиринг\nСизнинг қизиқишларингиз – ишлашингиз ва oила бoшлиғи бўлишингизга ёрдам берувчи ҳаётий қувват ҳисoбланади. Бир кун, бир ҳафта ёки бир oй давoмида кераклича вақтни фақатгина қизиқишингизга бағишлаш учун белгиланг. Бу яқинларингиз учун ҳам зарур, чунки уларга ҳаётдан мамнун oта керак.\n13. Ўзингизга хилват жoй тoпинг\nГараж, oрқа ҳoвли, ётoқхoнадаги бурчак ёки залдаги курси – қаердадир фақат сиз учун мўлжалланган, сизга oрoм берадиган нарсалар ва муҳит билан тўлдирилган ҳудуд бўлиши керак. Муаммoлар ва ҳиссиётлар юкини ташлаш мумкин бўлган, мўжазгина жoй кучи.\n14. Етарлича ухланг\nЎзингизни уйқу етишмoвчилиги билан қийнаб, сиз унумли меҳнат қила oлмайсиз, қариндoшларингиз билан мулoқoт ва севимли машғулoтларингиз билан машғул бўла oлмайсиз.\n15. Дўстларингиз билан учрашинг\nДўстларингиз билан вақт ўтказиб, сиз дам oласиз ва ривoжланасиз. Ҳар бир инсoнга oила ва бoлалардан кўра кенгрoқ мулoқoт дoираси керак.\n16. Нуқсoнларингизни енгишни ўрганинг\nСизнинг камчиликларингиз сизга қувoнч келтириши ва севимли машғулoтингизнинг бир қисми бўлиши мумкин. Агар улар oила ва ишга ҳалақит бераётган бўлса, бундай вақт ўтказишлардан вoз кечган мақул.\nМувoзанатга еришиш бўйича режа тузинг\nҲаётингизнинг учта асoсий кoмпoнентидан қанчалик мамнун еканлигингизни ўн балли тизимда баҳoланг:\n1. Иш жoйингизда ўтаказадиган вақтингиз сизни қанчалик қoниқтиради?\n2. Oилангиз билан ўтказган вақтингиз сизни қанчалик қoниқтиради?\n3. Севимли машғулoтларингизга сарфлаган вақтингиз сизни қанчалик қoниқтиради?\nБир варақ қоғoз устида учта рақамни ёзинг. Тайёрмисиз? Енди 8 ёки ундан кам балл қўйган пунктлар учун савoлга жавoб ёзинг: «бу мени 10 баллга қoниқтириши учун нима қилишим мумкин?».\nҲа, биз нима қилишингиз мумкинлигини ёзиб бўлдик. Агар сиз шахсан ўзингиз учун тавсияларни яна бир марта ёзиб oлсангиз, унда бугунoқ риoя қилишни бoшлаш керак бўлган, тайёр ҳаракатлар режасига эга бўласиз.\n18/11/2020 12:45:14 34 0 Манба: lifehacker.ru


Дам олиш кунлари ҳавонинг совуқ бўлиши кутилмоқда » Muzlik.uz - O‘zbekiston yangiliklari\nЖума куни республика Туркманистон ҳудудидан кирган нам ҳаво оқимлари таъсирида об-ҳавонинг булутли бўлиши, айрим жойларга ёмғир ёғиши, мамлакатнинг шимолий ҳудудларида кучсиз ёғингарчилик бўлиши кутилмоқда. Бу ҳақда Ўзгидромет матбуот хизмати хабар қилди . Кундузи ҳаво ҳарорати 4−9 даража илиқ атрофида бўлади, бундай ҳарорат шу кун меъёрига яқиндир. Шанбадан якшанбага ўтар вақтда ҳаво оқимлари алмашиб об-ҳаво ўзгариши кутилмоқда. Илиқ ҳаво оқими ўрнини Волгабўйи ҳудудидан кирадиган салқин ва нисбатан нам ҳаво оқими эгаллайди. Айрим жойларда кучсиз ёғингарчилик кузатилади. Республиканинг тоғли туманларида қор, вақти-вақти билан кучли қор ёғиши мумкин. Шу кунларда синоптиклар ҳароратнинг кечаси 0−5 даража совуққача, кундузи 0−5 даража илиққача пасайишини прогноз қилмоқдалар, бу ҳарорат кун меъёрларидан 2−4 даражага пастдир, дейилади хабарда.


Нигора Ҳидоятова калтакланди\nТўлқин 8 август куни АҚШнинг Ўзбекистондаги элчихонаси олдида норозилик акцияси бўлиши мумкинлиги ҳақидаги маълумот ҳуқуқ-тартибот органларини фавқулодда чоралар кўришга мажбур қилди.\nЭрталабдан элчихона жойлашган кўча икки томондан тўсилиб, ҳатто бу ерга ер қазийдиган машина ҳам олиб келиб қўйилди. Аммо норозилик акцияси иштирокчиларидан дарак бўлмади.\nЭлчихона олдида ўтиши мўлжалланган норозилик акциясидан аксарият пикетларда қатнашадиган инсон ҳуқуқлари ҳимоячилари бехабар бўлиб чиқди. Аммо улар ўзларининг 8 август куни тонгданоқ негадир уй қамоғида ушлаб турилганини маълум қилди.\nИнсон ҳуқуқлари ҳимоячиси Елена Урлаева эрталабдан уйига бостириб киришгани, уникига келаётган “Озод деҳқонлар” партияси етакчиси Нигора Ҳидоятова эса ташқарида номаълум аёллар томонидан калтакланганини билдирди.\nН.Ҳидоятова “Озодлик” мухбири билан суҳбатда ўзини Е.Урлаеванинг уйи йўлагида бир гуруҳ ёлланган фоҳишалар калтаклаганини таъкидлади.\n“Чамаси Урлаеванинг уйини бутун бошли милиция батальон қўриқлаяпти. Мени қандайдир фоҳишалар калтаклади. Милиция томонидан ёлланган бу аёллар ҳам уй олдида турган эди”, - деди Н.Ҳидоятова.\nН.Ҳидоятова бу ердаги кўп сонли милиция ходимлари ҳар доимгидек бу воқеани томоша қилиб турганини қўшимча қилди.\nБаъзи инсон ҳуқуқлари ҳимоячилари фикрича, АҚШ элчихонаси жойлашган кўчанинг тўсилиши ҳуқуқ-тартибот ходимларининг ўқув-амалий машғулоти бўлими ҳам мумкин.\nБошқа маълумотларга кўра, қандайдир кишилар Қашқадарё вилоятидан келиб, 8 август куни Америка элчихонасини пикет қилмоқчи бўлган.\n“Менга етиб келган сўнгги маълумотларга кўра, Қашқадарёдан бир неча оила пикетга келмоқчи бўлган. Лекин улар қандай талаб билан чиқмоқчи бўлгани менга номаълум. Фикримча, улар пикет жойигача етиб кела олмаган”, - деди ҳуқуқ ҳимоячиси Суръат Икромов.


Чилонзор тумани бош имом-хатиби илмий-оммабоп асарлар туҳфа этди\nПрезидент ташаббусини ўзига шарафли бурч деб билган Тошкент шаҳри Чилонзор тумани бош имом-хатиби ва “Катта Қозиробод” жоме масжиди имом-хатиби Абдуқаҳҳор домла Юнусов ўзи таълим олган мактабнинг ахборот-ресурс марказига ўзининг шахсий кутубхонасидан китоблар совға қилди. Тақдим этилган адабиётлар орасида диний-маърифий ва илмий-оммабоп китоблар борлигини алоҳида таъкидлаш керак.\nУшбу китоблар мактаб ўқувчиларининг янада чуқур билим олиши, дунёқараши кенгайтиши, маънавиятини ривожланишга катта ҳисса қўшади. Инсоннинг маънавий улғайишида китоб муҳим аҳамият касб этади. Фарзандларимиз қалбида китобга нисбатан меҳр-муҳаббатни янада кучайтириш, уларда мутолаага бўлган иштиёқни оширишимиз лозим.\nҲақиқатдан ҳам, ўсиб-униб келаётган йигит-қизлар жамиятда ўз ўрнига эга бўлган, маълум бир ютуқларга эришган кишиларга ҳавас қилади, уларга ўхшашга интилади, ортидан эргашади. Улар томонидан совға қилинган китоблар албатта ўқилади, асраб-авайланади, қадрли совға саналади.\nБарчани шундай савобли ишда фаол иштирок этишга даъват этамиз.\nДругие материалы в этой категории: « Мир Араб мадрасаси мудири ўқувчиларни мамнун этди\tБўз тумани бош имом-хатиби мактаб ўқувчиларига китоблар туҳфа этди »


ОАВ: Мадрид ҳокими Трампни Гитлер билан таққослади\n17:29 / 30.01.2017\nИспания пойтахти Мадрид шаҳри ҳокими Мануэла Кармена АҚШ президенти Дональд Трампни Адольф Гитлер билан таққослади. Бу ҳақда ABC газетаси хабар берди.\nУнинг маълумотига кўра, шаҳар раҳбари Оқ уй етакчисини АҚШдаги муҳожирлик сиёсатини кучайтирувчи сўнгги қарорлари сабаб танқид қилди. “Биз бу қонуний йўл билан тайинланган ҳукумат эканлигини ҳамда уни фуқароларнинг аксарият қисми қўллаб-қувватлашини биламиз. Бироқ XXI асрда инсон ҳуқуқларини жуда ҳам қўпол равишда бузаётганликлари гувоҳига айланмоқдамиз. Бу ҳолат аввал ҳам қўллаб-қувватлашган бир ҳукуматдаги каби такрорланмоқда”, - деган Кармена ҳокимиятдаги йиғилиш аввалида.\nABC Кармена Трампни Гитлер билан таққослагани борасида аниқ иқтибосларни келтирмади. Бироқ бундай ўхшатиш ҳақиқатдан ҳам бўлганини бошқа Испания ОАВ: EFE ахборот агентлиги, El Pais газетаси ҳам тасдиқлади.\nШаҳар ҳокими сўзларидан сўнг “Фуқаролар” партияси ва Испания ишчилар социалистик партияси вакиллари қарсак чалишган бўлса, Халқ партияси вакиласи Эсперанса Агирре Кармена фикрлари билан қўшилмаслигини маълум қилиб, Америка раҳбарияти қарорлари “ёқиш ёки ёқмаслиги мумкин” деб таъкидлаб ўтган. Агирре “дунёдаги энг ёмон тоталитаризм туғилган Европадан демократия дарсларини” бермасликка чақирди.


Forbes энг кўп маош оладиган қизиқчилар номини эълон қилди\n16:54 / 23.10.2015\nForbes нашри 2015 йилдаги энг омадли комедия актёрлари рейтингини ошкор қилди. «Сайнфелд» ва «Сайнфелд дўстлари билан кофе излашда» телесериаллари орқали машҳур бўлган америкалик стендап-комик Жерри Сайнфелд мазкур рўйхатнинг биринчи поғонасидан ўрин эгаллади.\nАктёр 2014 йил июнь ойидан 2015 йил июнига қадар 36 миллион доллар ишлаб топган.\nСайнфелд, шунингдек, CelebrityNetWorth томонидан тузилган дунёнинг энг бой комик актёрлари рейтингида ҳам биринчи ўринда тилга олиниб, унинг ҳолати 800 миллион доллар деб баҳоланди.\nForbes рейтингида икки ўринда америкалик актёр, “Энг қўрқинчли кино 3” ва “Эркаклардек фикрла” фильмлари орқали машҳур бўлган Кевин Харт қайд этилди. Бир йил давомида у 28,5 миллион доллар ишлаб топди. Учинчи ўринни техаслик қизиқчи, пародиячи ва қўшиқчи Терри Фейтор эгаллади.\nБу давр ичида у ўз қўғирчоқлари билан томошалар уюштириб, 21,5 миллион доллар даромад кўрган.Forbes ўнталигидан бир йиллик даромади 19 миллион доллар бўлган Рассел Питерс, Луи Си Кей (9 млн) ва Дэвид Шапелл (7,5 млн) ҳам ўрин эгаллади.\nForbes маълумотига кўра энг кўп маош оладиган киноактёр сифатида кичик Роберт Дауни (йиллик даромади 80 миллион доллар), киноактрисалар қаторида эса Женнифер Лоуренс (52 млн) қайд этилган.


Шавкат Мирзиёев “Афсоналар водийси”га борди (фоторепортаж) | Qalampir.uz\nШавкат Мирзиёев “Афсоналар водийси”га борди (фоторепортаж)\nЖамият\t27 Июнь 10:26 10371\nКеча, 26 июнь куни Ўзбекистон Президенти Шавкат Мирзиёев Наманган шаҳридаги “Афсоналар водийси” маданият ва истироҳат боғига борди. У ерда бажарилган ишлар билан танишди, дам олувчилар билан мулоқот қилди.\nПрезидент 2018 йил май ойида вилоятга ташрифи чоғида “Афсоналар водийси” маданият ва истироҳат боғи лойиҳаси билан танишган ва уни энг замонавий талаблар асосида барпо этиш зарурлигини таъкидлаганди. Ўтган йилги ташрифи доирасида қурилиш ишларини кўздан кечириб, уни тез ва сифатли амалга ошириш юзасидан тегишли кўрсатмалар берган эди.\nШу давр мобайнида бу ерда кенг кўламли бунёдкорлик ишлари амалга оширилди. Ҳозирда қисман ишга туширилган маданият ва истироҳат боғи тўлиқ фойдаланишга топширилса, йилига 600 минг нафар аҳолига хизмат кўрсатиш имконияти яратилади.\n“Икки йил олдин мана шу боғ лойиҳаси билан танишиб, унга “Афсоналар водийси” деб ном беришни таклиф қилгандим. Номига муносиб бўлибди. Мамлакатимизда бу каби замонавий дам олиш масканларини ҳали кўплаб барпо этамиз”, деди Шавкат Мирзиёев.\nШавкат Мирзёев Афсоналар водийси\n28 Сентябрь 10:15 45028\n27 Сентябрь 21:41 40889\n28 Сентябрь 15:22 21090\n28 Сентябрь 09:27 20508\n28 Сентябрь 09:43 20459


Ўзбекистоннинг электр энергияга талаби 2030 йилда 2 баробар ошади - www.Voydod.net\nMine-Bossdon, RamonGymn, breadlalemab\nЎзбекистоннинг электр энергияга талаби 2030 йилда 2 баробар ошади\nCаноатнинг юқори даражада жадал ривожланиб бораётганини ҳисобга олган ҳолда, мамлакатимизнинг электрэнергиясига бўлган талаби 2030 йилда жорий йилга нисбатан 2 баробар ошади ва 105 миллиарддан зиёдкиловатт-соатни ташкил этади.\nБу хақда Президент Ислом Каримов Осиё қуёш энергияси форумининголтинчи йиғилишидаги нутқида айтиб ўтди.\nЎзбекистоннинг қуёш энергетикаси борасидаги салоҳияти вамамлакатимизда ушбу соҳани ривожлантириш истиқболлари ҳақида гапирганда, қуйидаги фикрларни таъкидлашниистардим.\nБиринчи навбатда, Ўзбекистон географик ўрни ва иқлим шароитларига кўра бунинг учун ғоятқулай имкониятларга эга.\nЎзбекистонда ҳаво бир йилда 320 кундан зиёд очиқ бўлиб, мамлакатимиз йилдавомида қуёшли кунларнинг кўплиги бўйича дунёнинг аксарият минтақаларига нисбатан устунликка эга.\nОсиё тараққиёт банки ва Жаҳон банки хулосаларига кўра, Ўзбекистонда қуёш энергиясининг ялпи салоҳияти 51миллиард тонна нефть эквивалентидан ортиқдир.\nАна шу ресурслар ҳисобидан, экспертларнингҳисоб-китобларига қараганда, мамлакатимизда жорий йилда истеъмол қилинадиган электр энергиясидан 40 баробаркўп ҳажмдаги электр энергияси ишлаб чиқариш мумкин.


Image caption Марказий Осиёдаги энг муаммоли чегара\nЖаҳон банки Қозоғистон ва Ўзбекистон чегарасини Марказий Осиёдаги энг муаммоли деб топди. Маърузада айтилишича, икки давлат чегарада товарларнинг ўтишини тўғри йўлга қўя олмагани учун бизнес бир йилда ўртача 1 миллиард доллар йўқотмоқда.\nСолиштирриш учун Ўзбекистон ва Қозоғистон ўртасидаги бир йиллик товар айланмаси тахминан шунчани ташкил қилади.\nKursiv.kz порталининг хабар беришича, Жаҳон банки томонидан тайёрланган “Бизнес юритиш” маърузаси муаллифлари чегара олди коррупция ва пайсалга солишлар Марказий Осиёдаги савдо ва иқтисодий муносабатларда қийинчилик туғдирмоқда деб ҳисоблайди.\nЭкспертлар Ўзбекистон ва Қозоғистон товарлар айланмасини тўғри йўлга қўя олмагани сабаб икки ўртада бизнес йилига тахминан 1 миллиард доллар йўқотаётганини таъкидлашади. Агар чегара узоқ муддатга ёпиладиган бўлса икки томоннинг бизнеси 3 миллиард доллар зарар кўради.\nУшбу рақамларнинг ҳақиқатга яқинлигини Ўзбекистондан озиқ-овқат маҳсулотлари экспорт қилишга ҳаракат қилган тадбиркор Акбар Ҳусаинов ҳам тасдиқлайди.\n“2004 йида Остона ҳокимияти билан “Остона шаҳрини озиқ овқат билан таъминлаш” номли катта лойиҳа ишлаб чиққан эдик. Унга кўра Тошкент вилояти ва Остона шаҳарлари тўғридан тўғри шартнома тузиб, Қозоғистонга маҳсулот олиб келиб пойтахт бозорларини таъминлаши керак эди. Лекин дастур ярмига ҳам бормасдан тугади. Ўша вақти Ўзбекистонда Вазирлар маҳкамаси озиқ овқат маҳсулотларини олиб чиқишни чекловчи қарор қабул қилди”, - дейди Акбар Ҳусаинов.\nНатижада Тошкент вилояти бир йилда бир неча 100 миллион долларлик маблағдан қуруқ қолди. Остона маъмурияти эса шаҳарни озиқ овқат билан таъминлаш учун бошқа давлатлар билан шартнома имзолади. Бир миллионга яқин аҳолиси бор шаҳар ишлаб чиқарувчилар учун яхшигина бозор эканлиги айтилади.\nОстона истиқомат қилувчи тадбиркорга кўра Ўзбекистондан товар олиб чиқиш фақатгина давлат экспорт компанияси орқали амалга оширилади ва тўлиқ монополиялаштирилган.\n“Фақатгина “Узмарказимпекс” давлат эскпорт компанияси бор, шулар орқали олиб чиқишингиз мумкин. Лекин у ҳам шунақанги кўп тўсиқлар қўйганки, охирида келиб чиқадиган нархингиз бозорга тўғри келмай қолади. Ташқи бозорларда керак бўлган асосий маҳсулотлар, афсуски, фақат “Узмарказимпекс” орқали амалга оширилади”, - дейди Акбар Ҳусаинов.\nМаъмурий тўсиқларнинг кўплигидан тадбиркорлар маҳсулотларни ноқонуний йўллар билан олиб чиқишга ҳаракат қилади. Бироқ бундай усул анча хатарли бўлиб вақти вақти билан ўтказиладиган махсус рейдлар бунга тўсиқ қўйиши ва тадбиркорнинг чўнтагига зиён келтириши мумкин.\nШу йилнинг 12 ноябр куни Ўзбекистонда яқин хорижга экспорт қилинадиган қишлоқ хўжалиги маҳсулотлари бутунлай тўхтатилиб қўйди.\nDelovoimir.kz сайтининг маълум қилишича, Ўзбекистон ҳуқуқ тартибот органи ходимлари яширин йўллар билан маҳсулот экспорт қилишни фош қилишган ва унда бир неча юқори лавозимли давлат мутасаддиларининг ҳам аралашгани маълум бўлган.\nЧегера олди савдодаги коррупция ва тўсиқлар туфайли Ўзбекистон ўзининг анъанавий бозорларини йўқотаётгани айтилади.\nКузатувчиларга кўра Қозоғистон шаҳарларида қуруқ мева билан савдо қилувчи ўзбекистонлик тадбиркорлар Ўзбекистондан деярли товар олиб келмай қўйган. Улар олис ва сифатсизроқ бўлса ҳам Эрон ва Хитойдан маҳсулот олиб келиб бозорларда сотишмоқда.\n“Хўл ва қуруқ мева сотувчилар кўпроқ Хитой ва Эрон билан ишлаяпти. Остона бозоридаги 10 йиллик муддатни таҳлили қиладиган бўлсак, 2003 йили бозорларда Ўзбекистон маҳсулоти 80 фоизни эгаллар эди. Ҳозирги кунда 20 фоиз ҳам йўқ”, - дейди Акбар Ҳусаинов.\nТадбиркорлар мевага бой Ўзбекистон йўқотилган ушбу бозорни қайтариб олиш учун ҳали ҳам имконият борлигини айтишади. Бунинг учун давлат томонидан маблағ ажратилиши ёки қонунлар чиқарилиши шарт эмас. Аксинча ушбу бизнесга аралашмаслик ва қўйилган сунъий тўсиқни олиб ташлашнинг ўзи кифоя.


Кўп қаватли уйларнинг ертўласи тадбиркорликка берилади - xabar.uz\n08.04.2021 18:36 0 2220\nПрезидент Шавкат Мирзиёев айни вақтда тадбиркорлик мавзусида селектор ўтказмоқда. Йиғилиш давомида кўп қаватли уйларнинг ертўласини хатловдан ўтказиб, тадбиркорликка ажратиш масаласи кўрилди.\nБинолар ертўласи тикувчилик, маиший техника, пойабзал таъмирлаш ва компьютер хизматлари каби фаолият турлари учун берилади. Бунинг учун ҳукумат томонидан бир ой муддатда ертўлалардан фойдаланишдаги чекловларни қисқартириш бўйича қарор қабул қилинади.\nШавкат Мирзиёев ертўла\nСиёсат бугун, 09:55